Καθαρεύουσα - Σελίδα 2\nαπό Nathaniel Την / Το Σαβ Απρ 04, 2009 5:20 am\nH κληρονομια ειναι για να μαθαινουμε. Να μαθαινουμε απο τα λαθη τους.\nΜεχρι σημερα απο το βυζαντιο και μετα (κοντολογις απο τη ιδρυση της Ελλαδας) μας ελεγχουν ξενες δυναμεις.\nΕιναι λογικο λοιπον να μην ειμαστε "δυνατοι".\nΑυτο που εχει σημασια ειναι να μη δινουμε βαση σε τοσο ασημαντα πραγματα οπως η γλωσσα που μιλαμε. Η οικονομία και η πολιτισμική ανάπτυξη πιστευω ειναι οτι πιο σημαντικο...\nαπό Merlin the Great Την / Το Σαβ Απρ 04, 2009 12:22 pm\nΜε συγχωρεις αλλά η γλώσσα που μιλάμε είναι η ταυτοτητα που κουβαλαμε...η γλωσσα είναι ένα τροπος σκέψης...ειναι η οπτικη που μας εδωσαν οι παλαιοι. Δεν ειναι απλά λεξουλες....ειναι μια ολοκληρη φιλοσοφια που μεσα απο αυτη ακμασαν και στην οικονομια και στον πολιτισμο. Οταν αρχιζει να φθειρεται η γλωσσα ξεκιναει και η κατρακύλα οπως και στην ελληνικη ιστορια αν θυμηθείς...\nαπό Nathaniel Την / Το Σαβ Απρ 04, 2009 10:34 pm\nΝαι αλλα σιγουρα δεν προκειται να αλλαξουν και πολλα αν επιβαλουν και παλι μία "καθαρευουσα"...\nΔεν διαφωνησα με αυτο Μερλιν. Δεν ειναι ομως το μονο που προσδιορίζει την ταυτοτητα μας... υπάρχουν και άλλα πολλά.\nΚαι φυσικα υπαρχουν πιο σημαντικα θεματα απο την επιλογη "σωστών" διαλέκτων τη σημερινη εποχη. Κανω λαθος;\nαπό Merlin the Great Την / Το Κυρ Απρ 05, 2009 3:13 am\nμα αν προσεξες το θέμα μου δεν είναι τόσο η καθαρεύουσα όσο η σωστη χρήση της γλώσσας. Απλά η καθαρεύουσα εξυπηρετεί καλύτερα κάτι τέτοιο...παντως το θεμα δεν ειναι η διάλεκτος είναι αυτο που κρύβεται πισω απο αυτες τις λέξεις...το νόημα, ο λόγος ύπαρξης τους και ο τεράστιος πολιτισμός ουσίας και όχι επιδειξης που κουβαλανε...\nαπό Narcissa Την / Το Κυρ Απρ 05, 2009 2:51 pm\nΗ καθαρεύουσα είναι μια πολύ όμορφη μορφή της ελληνικής...και δε σας κρύβω χωρίς να θέλω να φανώ προγονόπληκτη οτι μου αρέσει και με γοητεύει. Ωστόσο είμαι κατα της αντικατάστασης της ή της επικράτησης της καθαρευουσας και αυτό γιατί θεωρώ μια τέτοια κίνηση θα είναι αντιδημοκρατική. Μόνο οι μορφωμένοι θα μπορούν να κατανοουν πραγμα που θα δινει την ευκαιρία στις κυβερνήσεις να κάνουν οτι θέλουν..οχι οτι τώρα δεν αφθαιρετούν αλλα τουλάχιστον το κάνουν κάπως δυσκολότερα..\nαπό Merlin Longstaff Την / Το Πεμ Οκτ 15, 2009 8:52 pm\nΑ, τα μέλη έχουν και φιλολογικές ανησυχίες βλέπω.\nαπό Sectumsembra Την / Το Τρι Φεβ 21, 2012 9:36 pm\nΗ καθαρεύουσα μπορεί να είναι η εξέλιξη της αρχαίας ελληνικής (έτσι νομίζω) αλλά για την γενιά μας φαίνεται παράξενη και δεν μας αρέσει.Επίσης δεν είναι τόσο σαν τα αρχαία.Είναι σαν την γλώσσα που μιλάμε σήμερα αλλά λίγο πιο παραλλαγμένη.Ότι και να είναι όμως δεν παύει να είναι ελληνική γλώσσα\nαπό Romilda Vane Την / Το Κυρ Φεβ 26, 2012 10:05 pm\nShichibukai έγραψε: Κατά τη δική μου ταπεινή γνώμη η καθαρεύουσα θα έπρεπε να ομιλείται ακόμα.Έχουμε φτάσει στο σημείο να χρησιμοποιούμε ξένες λέξεις και ακόμα περισσότερο ,εκφράσεις, στον καθημερινό μας λόγο. Αν μιλούσαμε την καθαρεύουσα δε θα γινόταν αυτό. Η δημοτική το επιτρέπει.Και να σας πω και κάτι άλλο? Η σημερινή ελληνική γλώσσα έχει μπασταρδέψει υπερβολικά σε τέτοιο σημείο ώστε να μοιάζει ακόμα λιγότερο με την αρχαία ελληνική.Σε αυτό έχουνε μερίδιο τα αγγλοελληνικά. Δε μιλώ βέβαια για τη γλώσσα που μιλάμε(σπανίως) με επισημότητα.Μιλώ γι αυτή που μιλάμε μεταξύ μας.Μια κοινή και γεμάτη από φράσεις σαν αυτές που ανέφερα παραπάνω.\nΔε νομιζω οτι η καθαρευουσα ειναι πιο 'σωστη' απο τη δημοτικη. Ειναι κατι αναμεσα αναμεσα στην αρχαια και στη δημοτικη, και κατα τη γνωμη μου αποτυχημενο 'παντρεμα'. Γιατι μπορει να ειναι πιο κοντα στην αρχαια αλλα ειναι διαστρεβλωμενη μορφη της. Ενα ανακατεμα. Επισης το θεωρω εντελως χαζο αλλη γλωσσα να μιλας και αλλη να γραφεις. Ποιος ο λογος? Πως μπορει ετσι να αποδωθει ο καθημερινος τροπος ζωης σε μια εποχη για παραδειγμα? Ισως να φταιει που δεν την προλαβα, αλλα η καθαρευουσα με 'ξενιζει'. ειναι πολυ ψυχρη, πολυ επισημη ρε παιδακι μου... Πως να το πω! Στη λογοτεχνια για παραδειγμα, αν ενα βιβλιο ειναι γραμμενο στην καθαρευουσα τις περισσοτερες φορες θα μου φανει βαρετο... Αν και υπαρχουν και εξαιρεσεις που εχω διαβασει κειμενα γραμμενα στην καθαρευουσα και μου βγαζουν γελιο και μου αρεσαν.\nαπό Druella Black Την / Το Τρι Μάης 29, 2012 6:10 pm\nSectumsembra έγραψε: Η καθαρεύουσα μπορεί να είναι η εξέλιξη της αρχαίας ελληνικής (έτσι νομίζω) αλλά για την γενιά μας φαίνεται παράξενη και δεν μας αρέσει.Επίσης δεν είναι τόσο σαν τα αρχαία.Είναι σαν την γλώσσα που μιλάμε σήμερα αλλά λίγο πιο παραλλαγμένη.Ότι και να είναι όμως δεν παύει να είναι ελληνική γλώσσα\nΗ τρέχουσα ημερομηνία/ώρα είναι Παρ Οκτ 23, 2020 1:40 pm


Άλλαξε το παιχνίδι στο εμπόριο μετά το Brexit | Stockwatch - Παράθυρο στην Οικονομία\nΟικοσελίδα » Ειδήσεις » Κυπριακή Οικονομία » Εμπορικό Ισοζύγιο/Εμπόριο » Άλλαξε το παιχνίδι στο εμπόριο μετά το Brexit\nΟι κανόνες του παιχνιδιού για το εμπόριο μεταξύ Κύπρου και Ηνωμένου Βασιλείου έχουν αλλάξει, ωστόσο είναι νωρίς για να εξαχθούν ασφαλή συμπεράσματα, επισημαίνουν φορείς της αγοράς.\nΟ αναπληρωτής γραμματέας του ΚΕΒΕ Λεωνίδας Πασχαλίδης αναφέρει στη StockWatch ότι θα πρέπει να περιμένουμε να κλείσει το έτος για να έχουμε συγκρίσιμα στοιχεία για το εμπόριο μετά το Brexit.\n«Μέχρι το τέλος του 2020 ήταν μια κανονική εμπορική σχέση γιατί ήταν μεταβατική περίοδος», σημειώνει. Ωστόσο, παραδέχεται ότι τα πράγματα έχουν αλλάξει.\n«Τα βρετανικά προϊόντα που έρχονται, υπόκεινται σε τελωνειακές διαδικασίες που δεν υπήρχαν προηγουμένως, ενώ έχουμε και τους κανόνες προέλευσης. Οι κανόνες του παιχνιδιού άλλαξαν. Το ΦΠΑ θα πρέπει να πληρωθεί με την εισαγωγή. Αυτό δημιουργεί προβλήματα ρευστότητας στις επιχειρήσεις», επισημαίνει.\nΕπίσης, προσθέτει, «τα βρετανικά προϊόντα πρέπει να συνοδεύονται από κάποια έγγραφα ανάλογα με την περίπτωση και κάποιες φορές υπάρχουν προβλήματα στη σωστή διατύπωση κυρίως για προϊόντα που χρειάζονται υγειονομικά πιστοποιητικά.\nΣύμφωνα με τον κ. Πασχαλίδη, οι Άγγλοι εμπορευόμενοι δεν γνωρίζουν πλήρως ότι η κατάσταση έχει αλλάξει.\n«Είναι δύσκολο να εξαχθούν συμπεράσματα καθώς πρέπει να υπάρξει μεγάλη μείωση για να πούμε ότι επηρέασε η αποχώρηση, δεδομένου ότι ήταν και η πανδημία που περιόρισε το εμπόριο», σημειώνει.\nΜεγάλο πρόβλημα, αντιμετωπίζουν τα αυτοκίνητα εισαγωγής από την Βρετανία λόγω των κανόνων καταγωγής και ΦΠΑ.\nΟ Διευθυντής Επιχειρηματικής Ανάπτυξης και Οικονομίας της ΟΕΒ Αντώνης Φραγκούδης αναφέρει ότι είναι σχετικά νωρίς για να εξαχθούν ασφαλή συμπεράσματα για τις επιπτώσεις της εξόδου του Ηνωμένου Βασιλείου από την ΕΕ.\n«Σίγουρα υπάρχουν πλέον νέοι κανόνες, από τη στιγμή που το Ηνωμένο Βασίλειο θεωρείται τρίτη χώρα» είπε, σημειώνοντας ότι είναι σημαντικό να συνεχιστούν απρόσκοπτα οι εξαγωγές κυπριακών προϊόντων προς το Ηνωμένο Βασίλειο και κυρίως του χαλουμιού.\nΤελωνείο: Κανονικά το εμπόριο\nΑπό το τμήμα τελωνείου αναφέρθηκε στη StockWatch ότι το εμπόριο και οι εισαγωγές από το Η.Β. συνεχίζονται κανονικά με την εφαρμογή των τελωνειακών διαδικασιών που ισχύουν.\nΤο Ηνωμένο Βασίλειο (ΗΒ) αποχώρησε από την Ευρωπαϊκή Ένωση (ΕΕ) στις 31 Ιανουαρίου 2020.\nΩστόσο, η ΕΕ και το ΗΒ συμφώνησαν από κοινού σε μία μεταβατική περίοδο, η οποία διήρκησε μέχρι τις 31 Δεκεμβρίου 2020. Κατά τη μεταβατική περίοδο το δίκαιο της ΕΕ εξακολουθεί να εφαρμόζεται στο ΗΒ και δεν υπάρχει καμία διαφοροποίηση στις τελωνειακές διαδικασίες ή στις επιβαρύνσεις.\nΗ ΕΕ και το ΗΒ έχουν καταλήξει σε Εμπορική Συμφωνία η οποία τέθηκε σε προσωρινή εφαρμογή από την 1η Ιανουαρίου 2021.\nΗ διακίνηση εμπορευμάτων η οποία έχει ξεκινήσει από ή προς το ΗΒ πριν από τη λήξη της μεταβατικής περιόδου και ολοκληρώνεται μετά από αυτήν, αντιμετωπίζεται ως ενδοενωσιακή διακίνηση.\nΟ τελωνειακός χαρακτήρας των εν λόγω εμπορευμάτων ως ενωσιακών εμπορευμάτων, καθώς και το γεγονός ότι η διακίνηση ξεκίνησε πριν από τη λήξη της μεταβατικής περιόδου, πρέπει να αποδεικνύονται για κάθε διακίνηση.\nΗ απόδειξη της έναρξης της διακίνησης παρέχεται μέσω εγγράφου μεταφοράς που αφορά τα εμπορεύματα.\nΗ Συμφωνία διασφαλίζει τις εμπορικές συναλλαγές χωρίς τελωνειακούς δασμούς για όλα τα αγαθά που πληρούν τους κανόνες καταγωγής.\nΣυγκεκριμένα, για τα εμπορεύματα που κατάγονται από το ένα μέρος της Συμφωνίας και εξάγονται στο άλλο, θα παραχωρείται προτιμησιακή δασμολογική μεταχείριση, δηλαδή θα καταβάλλονται μηδενικοί εισαγωγικοί δασμοί.\nΤα εμπορεύματα που δεν θα θεωρούνται καταγόμενα, θα υπόκεινται στον γενικό συντελεστή δασμού που ισχύει για οποιαδήποτε τρίτη χώρα, σύμφωνα με το Κοινό Εξωτερικό Δασμολόγιο της Ευρωπαϊκής Ένωσης.\nΟι εισαγωγές εμπορευμάτων από το ΗΒ θα υπόκεινται στις πρόνοιες του περί Φόρου Προστιθέμενης Αξίας Νόμου, δηλαδή κατά την εισαγωγή θα καταβάλλεται Φ.Π.Α. σύμφωνα με τον συντελεστή που αντιστοιχεί σε κάθε εμπόρευμα.


ΜΜΕσα σε όλα ο Καραμανλής | ΤΟ ΔΙΚΤΥΟ\n← Λάμπρος Μίχος: «Λύση ανάγκης η εργασιακή εφεδρεία…»\nΓ. Παπανδρέου: «Η Ελλάδα θα πετύχει» →\nΜΜΕσα σε όλα ο Καραμανλής\nΟ ΜΥΣΤΙΚΟΣΥΜΒΟΥΛΟΣ ΠΟΥ ΠΡΟΣΠΑΘΕΙ ΝΑ… ΠΕΡΑΣΕΙ ΤΗΝ ΕΠΙΣΤΡΟΦΗ ΤΟΥ\nΤην ώρα που ο Σαμαράς προσπαθεί μάταια να συσπειρώσει το γαλάζιο συνονθύλευμα, ο Καραμανλής και οι αμετανόητοι νοσταλγοί του βάζουν μπρος το σχέδιο για την επιστροφή στο πολιτικό σκηνικό του ανθρώπου που έφερε τη χώρα στο χείλος του γκρεμού. Το έναυσμα για την αντεπίθεση δόθηκε μετά τις αποκαλύψεις περί εμπλοκής της αμερικανικής πρεσβείας στην υπόθεση της παρακολούθησης τηλεφωνικών συνομιλιών του τέως πρωθυπουργού, αλλά και τα δημοσιεύματα που έκαναν λόγο για σχέδιο δολοφονίας του. Βλέπετε όλο αυτό το διάστημα ο Καραμανλής και οι άνθρωποί του έψαχναν εναγωνίως να πιαστούν από κάπου για να στηρίξουν τη θεωρία περί εξωγενών παραγόντων που δεν του επέτρεψαν να κυβερνήσει τη χώρα όπως ήθελε.\nΕίναι χαρακτηριστικό πως τις τελευταίες ημέρες οι γνωστοί άγνωστοι κύκλοι του «βατοπεδινού» διοχετεύουν στην πιάτσα όλο και περισσότερες θεωρίες συνωμοσίας, σε μια προσπάθεια να μακιγιάρουν το στραπατσαρισμένο πολιτικό προφίλ του. Παράλληλα, υπερτονίζουν με τα διαφόρων ειδών παπαγαλάκια τους τα υψηλά ποσοστά δημοφιλίας που έχει, σύμφωνα με τις δημοσκοπήσεις, ο Καραμανλής στις τάξεις των συντηρητικών ψηφοφόρων. Όπως αποκαλύπτει σήμερα το «Καρφί», κυρίαρχο ρόλο στο παιχνίδι που γίνεται στα Μέσα Μαζικής Ενημέρωσης παίζει ο στενός φίλος του τέως πρωθυπουργού και επί σειρά ετών μυστικοσύμβουλος του Παυλόπουλου, Πάτροκλος Γεωργιάδης.\nΌπως αναφέρουν καλά ενημερωμένες πηγές, το σύστημα αρχίζει να οργανώνεται πολύ καλά. Για παράδειγμα, στο γραφείο της πλατείας Μαβίλη έχουν αρχίσει να προστίθενται άτομα με σκοπό την ενίσχυση της ομάδας κρούσης. Το παιχνίδι παραδοσιακά το μοιράζει ο Γιάννης Αγγέλου, ο οποίος βρίσκεται σε καθημερινή επικοινωνία με τους Βαγγέλη Αντώναρο, Προκόπη Παυλόπουλο και Γιάννη Ανδριανό. Ο Καραμανλής ενημερώνεται για τα πάντα πολύ νωρίς το πρωί. Μάλιστα, αυτός δίνει τις τελικές οδηγίες πριν βγουν τα δημοσιεύματα.\nΣΤΟ ΚΑΡΦΙ, Σάββατο,10 Σεπτεμβρίου 2011\nPosted by diktyon στο 10 Σεπτεμβρίου, 2011 in Καραμανλής Κώστας, Πολιτική επικαιρότητα


Το κορίτσι μου 16 μηνών τρώει ...\nΤο κορίτσι μου 16 μηνών τρώει ακόμα λιωμένα στο μπλέντερ\nΕχουμε ενα κοριτσι 16 μηνών. Διατροφικά σταματησαμε τις σουπες τις βραστες και ξεκινησε να τρώει από τα φαγητά μας αλλά ακόμη λιωμένα στο μπλεντερ. Εκτός από τα όσπρια φασόλια με πατάτες κι καρότα, ή λουβιά με κολοκύθι τα λιωνουμε με το πιρούνι. πρωι βραδυ πινουμε γαλα Σ26, τα υπολιπα γεύματα είναι κρεμες και αυγο πικτο λιωμένο στο μπλέντερ με νερό λαδι και λεμονι και γίνεται κρε΄μα. Πως να ξεκινήσω την ντοματα, το αγγουράκι, πιττα, και αλλα φρούτα μήλο να τα τρώει με το χεράκι? φινγκερφουντ. Τι μπορώ να την ταίζω? τι φαγητά? πότε θα κοβουμε μικρά κομματακια το φαγητό μας? Πόσο αλας να βαζουμε στα φαγητά της. Φοβάμαι να της δινω να τρώει μόνη της διότι μπορεί να κοψει μεγάλο κομμάτι και να κινδυνέψει και επείδη την προσέχω και τα μεσημέρια τρώμε μόνες μας φοβάμαι (πρώτο παιδι). Ευχαριστώ πολύ\nΤο παιδί σας στην ηλικία που βρίσκεται θα έπρεπε να παίρνει ελάχιστες αλεσμένες τροφές. Από την ηλικία των 9-12 μηνών τα παιδιά μπορούν να αρχίσουν να τρώνε στερεές τροφές, σε μικρά κομματάκια, ή τροφές που τους δίνουμε στο χέρι.\nΚινούμε το ενδιαφέρον του παιδιού με το δικό μας φαγητό και τρώμε την ίδια ώρα. Όπως έχετε ήδη κάνει, αρχίζουμε με φαγητά που είναι πιο μαλακά και μπορούν να μαλακώσουν λίγο με το πιρούνι ή ανακατεύοντας τα με λίγο γιαούρτι (πχ φακές, μπιφτέκια από κιμά, μακαρονάκια μικρά με κιμά, πατάτα βραστή, ρύζι με γιαούρτι).\nΜπορούμε επίσης να δώσουμε και φαγητά που μπορεί να πάρει με το χέρι του, σε μικρά κομματάκια λαχανικά (πχ. ωμό ή βρασμένο καρότο ή φασολάκι ή μικρά κομματάκια από ντομάτα ή πιπεριά ή λωρίδες από ψωμί να το βουτήξει στο αυγό του ή κομματάκια πίττα ή κύβους από τυρί ή κομματάκια από φρούτο όπως μήλο, αχλάδι, μπανάνα, μανταρίνι, πορτοκάλι). Πάντοτε φυσικά θα πρέπει να του δίνουμε το φαγητό στην παρουσία μας. Μπορείτε να φάτε και εσείς μαζί του για να του δείξετε και να σας μιμηθεί\nΑναφορικά με το αλάτι, δεν χρειάζεται να χρησιμοποιούμε αλάτι στο φαγητό του παιδιού. Τα παιδιά νιώθουν τις γεύσεις πιο έντονα και άρα κάτι που εμάς μπορεί να μας φαίνεται ανούσιο, για αυτά έχει γεύση. Τα παιδιά έχουν πιο έντονο το αίσθημα της γεύσης, έτσι ένα φαγητό που στους ενήλικες μπορεί να φανεί ανούσιο ή ανάλατο, στα παιδιά έχει αποδεκτή και ευχάριστη γεύση. Είναι καλύτερο να αποφεύγεται το αλάτι στο φαγητό της οικογένειας και οι υπόλοιποι μπορούν να προσθέσουν ελάχιστο μετά το μαγείρεμα (αν το θεωρούν απαραίτητο).


Εξαρθρώθηκε η συμμορία κακοποιών που είχαν δολοφονήσει τον επιχειρηματία Αλέξανδρο Σταματιάδη στην Κηφισιά - Ο Περίγυρος της Κινηματογραφικής Λέσχης Άνδρου\nΣτην εξάρθρωση της συμμορίας που στις 2 Απριλίου του 2018 είχε δολοφονήσει τον 52χρονο επιχειρηματία Αλέξανδρο Σταματιάδη στην Κηφισιά προχώρησε η ΕΛΑΣ.\nΗ εξάρθρωση της συμμορίας των κακοποιών ήρθε ως αποτέλεσμα έρευνας για την εξάρθρωση εγκληματικής οργάνωσης που διέπραττε ληστείες και κλοπές.\nΣυνολικά έχουν ταυτοποιηθεί δέκα άτομα, όλοι τους Αλβανοί.\nΕξ αυτών τέσσερις έχουν συμμετοχή στη ληστεία με φόνο σε βάρος του επιχειρηματία.\nΕνας ένας από αυτούς συνελήφθη στις 6 Φεβρουαρίου στο Βέλγιο, ενώ οι υπόλοιποι τρεις διαφεύγουν και αναζητούνται.\nΌπως έχει γίνει μέχρι στιγμής γνωστό, και οι τέσσερις κακοποιοί διέφυγαν από την Ελλάδα την επόμενη της δολοφονίας του επιχειρηματία.\nΣε βάρος των τεσσάρων έχει σχηματιστεί κακουργηματική δικογραφία για δολοφονία κατά συναυτουργία.\nΕκτιμάται δε ότι η ίδια ομάδα είχε μία εβδομάδα προτού δολοφονήσει τον Σταματιάδη, πραγματοποιήσει ληστεία με πανομοιότυπο τρόπο σε μονοκατοικία της Ιπποκρατείου Πολιτείας με θύμα επιχειρηματία που δραστηριοποιείται στις ταχυμεταφορές.\nΠως η ΕΛΑΣ έφτασε στην εξιχνίαση\nΦέροντας την κωδική ονομασία «Σαντζγκρόβα» η επιχείρηση της ΕΛΑΣ έφτασε στα ίχνη των κακοποιών μέσα από συνδυασμό έρευνας αλλά και συμπτώσεων.\nΛίγες ημέρες πριν από το φόνο Σταματιάδη, είχε εντοπιστεί αυτοκίνητο εντός του οποίου είχαν βρεθεί ίχνη αίματος αλλά και δύο κάλυκες.\nΕικάζοντας ότι πρόκειται για ανθρώπινο, οι αστυνομικοί που χειρίστηκαν την υπόθεση το απέστειλαν στα εγκληματολογικά εργαστήρια.\nΠρος έκπληξή τους, η απάντηση των εργαστηρίων ήταν ότι το αίμα ανήκε σε αγριόχοιρο, ενός συγκεκριμένου είδους, ονόματι «Σαντζγκρόβα».\nΑμέσως η ΕΛΑΣ άρχισε να αναζητεί τα διαδικτυακά προφίλ των Αλβανών που είχαν κριθεί ως δυνάμει ύποπτοι.\nΣε έναν εξ αυτών εντόπισαν πανηγυρικά σχόλια σε κάποιο μέσο κοινωνικής δικτύωσης για τη σφαγή ενός αγριογούρουνου, ενώ οι κάλυκες που είχαν βρεθεί δίπλα στο αυτοκίνητο απεδείχθη από τα εγκληματικά εργαστήρια ότι προέρχονταν από το ίδιο όπλο που επρόκειτο να χρησιμοποιθεί αργότερα κατά του επιχειρηματία Σταματιάδη.\nΤο τραγικό περιστατικό συνέβη τη Μεγάλη Δευτέρα του 2018 (2 Απριλίου) Οι δράστες αποπειράθηκαν αρχικά να διαρρήξουν τη μεζονέτα που βρίσκεται ακριβώς δίπλα σε εκείνη του άτυχου επιχειρηματία και ανήκει στον αδελφό του, ωστόσο δεν κατάφεραν να παραβιάσουν τη θωρακισμένη πόρτα και στράφηκαν στο σπίτι του 52χρονου.\nΑυτό διαπιστώθηκε από την αυτοψία των αστυνομικών στο σημείο και τη μαρτυρία του συγγενούς του θύματος και ιδιοκτήτη του διπλανού ακινήτου. Στη μονοκατοικία του Αλέξανδρου Σταματιάδη, αντίθετα, δεν υπήρχε πόρτα ασφαλείας και επιπλέον το σύστημα συναγερμού που βρίσκεται εγκατεστημένο στη μεζονέτα δεν ήταν ενεργοποιημένο τη νύχτα της Κυριακής. Ετσι, οι δύο δράστες κατάφεραν με σχετική ευκολία και δίχως να γίνουν άμεσα αντιληπτοί να μπουν στο σπίτι όπου κοιμούνταν ο 52χρονος, η σύζυγός του, ο 18χρονος γιος τους και η αλλοδαπή οικιακή βοηθός.\nΕμπειρος αξιωματικός της Ασφάλειας, ο οποίος μετείχε στην αυτοψία που έγινε στον χώρο, έλεγε τότε στην «Κ» ότι οι δύο δράστες αρχικά ερεύνησαν το γραφείο του 52χρονου, στο ισόγειο της μεζονέτας, «άνοιξαν τα συρτάρια, έψαξαν και πέταξαν στο πάτωμα την τσάντα του επιχειρηματία χωρίς να τελικά βρουν χρήματα ή άλλα αντικείμενα αξίας».\nΚαθώς στον ίδιο όροφο υπήρχαν μόνο η τραπεζαρία και η κουζίνα, όπου συνήθως δεν φυλάσσονται τιμαλφή, οι κακοποιοί ανέβηκαν στον πρώτο όροφο της μεζονέτας και ήρθαν πρόσωπο με πρόσωπο με τον 52χρονο και τη σύζυγό του, που ξύπνησαν από τον θόρυβο. «Τι θέλετε, ποιοι είστε;», φέρεται να ρώτησε η γυναίκα, ενώ οι κουκουλοφόροι τούς διέταξαν να καθίσουν κάτω και να υπακούσουν στις διαταγές τους. «Επανέλαβαν δύο φορές τη φράση “κάντε αυτό που λέμε”», είχε αποκαλύψει στην «Κ» η ίδια αστυνομική πηγή, διαψεύδοντας σενάρια περί προσπάθειας ομηρίας του ζεύγους.\nΟ Σταματιάδης αντέδρασε και δέχθηκε αρχικά ένα χτύπημα με μεταλλικό λοστό στο κεφάλι. Παρότι φέρεται να έχασε προς στιγμή την ισορροπία του, συνέχισε να αντιστέκεται και τότε ο δεύτερος από τους δράστες τον πυροβόλησε τρεις φορές με πιστόλι 9 χιλιοστών.\nΣύμφωνα με την περιγραφή της συζύγου του επιχειρηματία, οι ληστές φορούσαν γάντια και κουκούλες full-face, είχαν προσαρμοσμένους στο μέτωπο φακούς κεφαλής και ήταν ντυμένοι με σκούρα ρούχα. Τους περιέγραψε ως κανονικής σωματικής διάπλασης και ύψους περίπου 1,80. Ακόμα είπε ότι μιλούσαν ελληνικά με προφορά που παραπέμπει σε υπηκόους Αλβανίας. Η συμπλοκή διήρκεσε λίγα δευτερόλεπτα. Οι δύο ληστές έφυγαν τρέχοντας χωρίς να πάρουν χρυσαφικά, ρολόγια αξίας ή χρήματα που υπήρχαν στο υπνοδωμάτιο.\nΟ άτυχος Σταματιάδης εξέπνευσε ύστερα από 18 ημέρες νοσηλείας, στις 20 Απριλίου, στο νοσοκομείο «Γεώργιος Γεννηματάς».\nLIFE Andros Park: Συμμετοχή στην πρώτη συνάντηση του Φορέα Διαχείρισης Προστατευόμενων Περιοχών Κυκλάδων με φορείς


Οδυσσέας Κωνσταντινόπουλος: 'Ο ΣΥΡΙΖΑ δεν έχει καμία σχέση με το χώρο της κεντοραριστεράς' - Πολιτική | News 24/7\n"Ο Ευ. Βενιζέλος θα ήταν μία εξαιρετική επιλογή για την θέση του Προέδρου της Δημοκρατίας. Άλλωστε μια τέτοια πρόταση θα αποτελούσε ευκαιρία ώστε να δούμε τις πραγματικές προθέσεις πολλών για τον κ. Βενιζέλο. Να δούμε αν πιστεύουν πραγματικά αυτά που έλεγαν,τα πιστεύουν και στην πράξη" δηλώνει στο News 24/7 ο Ε΄ Αντιπρόεδρος της Βουλής.\n01 Αυγούστου 2019 07:34\nΤην εκτίμησή του ότι ο Ευάγγελος Βενιζέλος θα ήταν μια εξαιρετική επιλογή για τη θέση του Προέδρου της Δημοκρατίας επαναλαμβάνει με συνέντευξή του στο News 24/7 και στο πλαίσιο του διαλόγου για το μέλλον του προοδευτικού χώρου ο Οδυσσέας Κωνσταντινόπουλος και τονίζει με νόημα: «Άλλωστε μια τέτοια πρόταση θα αποτελούσε ευκαιρία ώστε να δούμε τις πραγματικές προθέσεις πολλών για τον κ. Βενιζέλο. Να δούμε αν πιστεύουν πραγματικά αυτά που έλεγαν, τα πιστεύουν και στην πράξη».\nΟ Ε΄ Αντιπρόεδρος της Βουλής και βουλευτής Αρκαδίας του Κινήματος Αλλαγής (Κίνημα Αλλαγής- ΠΑΣΟΚ, επιμένει ο ίδιος), σε ερώτηση για το πώς θα απαντήσει το κόμμα του σε τυχόν πρόταση της Κουμουνδούρου για κοινή δράση, απαντά πως «ο ΣΥΡΙΖΑ δεν έχει καμιά σχέση με το χώρο της κεντροαριστεράς», τονίζοντας πως στο ΚΙΝΑΛ «έχουμε παρωπίδες αριστερά, αλλά και δεξιά. Προχωράμε αυτόνομα και κεντροαριστερά».\nΠαράλληλα, σε ερώτηση γιατί ο ΣΥΡΙΖΑ δεν τον ψήφισε για Αντιπρόεδρο της Βουλής, είναι ιδιαίτερα οξύς: «Ο κ. Τσίπρας και η ηγετική του ομάδα με καταψήφισαν επειδή γνωρίζουν τη θέση μου για αυτονομία της παράταξής μου. Είναι λοιπόν τίτλος τιμής για μένα η εντολή Τσίπρα να μην ψηφιστώ. Ο κ. Τσίπρας θέλει να αφανιστεί το ΠΑΣΟΚ. Δεν τον ενδιαφέρει αν κάποιοι πάνε στη ΝΔ ή στο ΣΥΡΙΖΑ. Απλά θέλει να μην υπάρχει! Άνθρωποι όπως εγώ του χαλάμε τα σχέδια. Τα άσχημα νέα για τον κ. Τσίπρα και την ηγετική του ομάδα είναι ότι είμαστε πολλοί που δεν «εξαγοραζόμαστε» και δεν «φοβόμαστε»».\nΣε ερώτηση τέλος γιατί στη Χαριλάου Τρικούπη δεν αντιδρούν με την ίδια σφοδρότητα στον διεμβολισμό του ΚΙΝΑΛ από τον Κυριάκο Μητσοτάκη, όπως αντιδρούσαν με τον Αλέξη Τσίπρα, απαντά: «Τα κίνητρα όπως σας έχω πει και στο ραδιόφωνο είναι τα ίδια.\nΘέλω να σας μιλήσω για εμάς που δεν ανταποκριθήκαμε σε «αριστερές» και «δεξιές» σειρήνες, που περάσαμε από συμπληγάδες πέτρες και αντέξαμε. Φέραμε νέα ήθη στην πολιτική. Κυρίως κάναμε πράξη ότι ζούμε για την Παράταξη και όχι από την Παράταξη.\nΑυτούς που έφυγαν τους κατανοώ, έβλεπαν το ΠΑΣΟΚ ως όχημα εξουσίας και καρεκλών. Αναμενόμενο να αποχωρήσουν όταν δεν μπορούσε να τους «βολέψει» κατά την λογική τους. Παρ΄όλα αυτά, η αλλαγή κόμματος μέσα σε ένα βράδυ από έναν Υποψήφιο Πρόεδρο, έναν εν’ ενεργεία Βουλευτή, έναν υπεύθυνο τομέα δεν έχει την ίδια ένταση με το να αλλάζει κόμμα ένα ενεργό ή ανενεργό στέλεχος».\nΗ συνέντευξη του Οδυσσέα Κωνσταντινοπούλου στον News 24/7 και στο πλαίσιο του διαλόγου για τον προοδευτικό χώρο έχει ως εξής:\nΗ τοποθέτησή σας για τον Ευάγγελο Βενιζέλο και την Προεδρία της Δημοκρατίας προκάλεσε ασφαλώς έκπληξη. Θα μπορούσε ο Ευ. Βενιζέλος να ήταν και πρόταση του ΚΙΝΑΛ για την Προεδρία;\nΣχετικά με το Βενιζέλο, με ρώτησε η συνάδελφός σας κα Τζίνα Μοσχολιού στον Αθήνα 98,4 σχετικά με το εάν θα τον ψήφιζα σε περίπτωση που προταθεί για την Προεδρεία της Δημοκρατίας. Απάντησα «και με τα δυο μου χέρια» διότι πιστεύω ότι θα ήταν μια εξαιρετική επιλογή για τη θέση αυτή. Άλλωστε μια τέτοια πρόταση θα αποτελούσε ευκαιρία ώστε να δούμε τις πραγματικές προθέσεις πολλών για τον κ. Βενιζέλο. Να δούμε αν πιστεύουν πραγματικά αυτά που έλεγαν, τα πιστεύουν και στην πράξη.\nΠαρεμπιπτόντως, μήπως χρειάζεται η ανάληψη κάποιας πρωτοβουλίας από τη Χαριλάου Τρικούπη ώστε ο πρώην Πρόεδρος του ΠΑΣΟΚ να επιστρέψει στο ΚΙΝΑΛ; Και εάν ναι, υπάρχει ρόλος, χωρίς βεβαίως να τραυματιστεί η ηγεσία;\nΕσάς ο ΣΥΡΙΖΑ γιατί δεν σας ψήφισε για τη θέση του αντιπροέδρου της Βουλής;\nΙστορικά, εάν δεν κάνω λάθος, είστε ο νεότερος αντιπρόεδρος, ενώ για πολλούς η αντιπροεδρία αποτελεί θέση “τιμητική”, “αποστρατείας” για την ενεργό κομματική ζωή. Φαντάζομαι δεν αισθάνεστε έτσι...\nΟ κόσμος της Αρκαδίας σε κάθε εκλογική μάχη με εμπιστεύεται όλο και περισσότερο. Εμπιστοσύνη που μου δημιουργεί μεγάλες ευθύνες. Για αυτό λέω ότι δεν είναι τιμή μόνο για μένα αλλά και για την Αρκαδία. Κάτι που ένιωσα μετά την εκλογή μου ως Αντιπρόεδρος της Βουλής. Άλλωστε κ. Σκουρή είμαι μόλις 44 ετών.\nΑναφέρεστε συχνά στο ΠΑΣΟΚ και λιγότερο στο ΚΙΝΑΛ. Πιστεύετε ότι το ΠΑΣΟΚ πρέπει να επιστρέψει; να είναι ξανά αυτό το κόμμα της κεντροαριστεράς;\nΟ Κυριάκος Μητσοτάκης σας πήρε στελέχη όπως ο Μιχ. Χρυσοχοΐδης, η Λίνα Μενδώνη και άλλοι. Πολλοί επισημαίνουν πως ως χώρος δεν αντιδράσατε με την ίδια σφοδρότητα, όπως με τον Π. Κουρουμπλή, τον Θάνο Μωραΐτη και άλλους, που πήγαν στον ΣΥΡΙΖΑ. Ο διεμβολισμός λοιπόν από τα “δεξιά” δεν σας ανησυχεί;\nΤα κίνητρα όπως σας έχω πει και στο ραδιόφωνο είναι τα ίδια. Θέλω να σας μιλήσω για εμάς που δεν ανταποκριθήκαμε σε «αριστερές» και «δεξιές» σειρήνες, που περάσαμε από συμπληγάδες πέτρες και αντέξαμε. Φέραμε νέα ήθη στην πολιτική. Κυρίως κάναμε πράξη ότι ζούμε για την Παράταξη και όχι από την Παράταξη. Αυτούς που έφυγαν τους κατανοώ, έβλεπαν το ΠΑΣΟΚ ως όχημα εξουσίας και καρεκλών. Αναμενόμενο να αποχωρήσουν όταν δεν μπορούσε να τους «βολέψει» κατά την λογική τους. Παρ΄όλα αυτά, η αλλαγή κόμματος μέσα σε ένα βράδυ από έναν Υποψήφιο Πρόεδρο, έναν εν’ ενεργεία Βουλευτή, έναν υπεύθυνο τομέα δεν έχει την ίδια ένταση με το να αλλάζει κόμμα ένα ενεργό ή ανενεργό στέλεχος.\nΗ αντιπολιτευτική σας στρατηγική έναντι της κυβέρνησης Μητσοτάκη;\nΣε τυχόν πρόταση του ΣΥΡΙΖΑ για κοινή δράση πώς απαντάτε;\nΤι πρέπει, κατά τη γνώμη σας, να γίνει ώστε το ΚΙΝΑΛ να αντέξει στην πίεση -και την πόλωση- μεταξύ ΝΔ και ΣΥΡΙΖΑ;\nΝα αναδείξει όλα τα συγκριτικά πλεονεκτήματα που σας ανέφερα παραπάνω. Να μιλήσει με το νέο κόσμο που αγωνιά για το αύριο και είναι κινητήριος δύναμη για τη χώρα. Να τον κάνει συμμέτοχο στην προοδευτική πορεία της χώρας.\nΠΕΡΙΣΣΟΤΕΡΑ: ΠΑΣΟΚ, ΣΥ.ΡΙΖ.Α., Τσίπρας, Κυβέρνηση, Μητσοτάκης


Επιζήμια για τον κλάδο η περίεργη συνεργασία του κράτους με τους καναλάρχες ΕΣΗΕΜ-Θ\nΤο κράτος, που δεν διαθέτει κονδύλια για διαφημιστικά μηνύματα, και τα ιδιωτικά κανάλια, που δεν έχουν χρήματα για την πληρωμή φόρων, ασφαλιστικών εισφορών κ.λ.π, βρήκαν εναλλακτικό –ή μάλλον “ανταλλακτικό”- τρόπο πληρωμών, με υπηρεσίες!.\nΟι πρόσφατες ανακοινώσεις του υπουργείου Ανάπτυξης είναι σαφείς. Το υπουργείο δεν θα πληρώσει ούτε ένα ευρώ για τη νέα διαφημιστική καμπάνια για το παραεμπόριο, που “τρέχει” ήδη στα κανάλια. Το ανέθεσε στην τηλεόραση! Η Ένωση ιδιωτικών καναλιών, η ΕΙΤΗΣΕΕ, στο πλαίσιο της “συνεργασίας” της(;) με το κράτος, ανέλαβε την παραγωγή σειράς διαφημιστικών σποτ για το παραεμπόριο, τα οποία άρχισαν ήδη να προβάλλονται δωρεάν στους τηλεοπτικούς σταθμούς. Στη συνέχεια τη σκυτάλη παρέλαβε ο άλλος βραχίονας του κράτους, το ΕΣΡ, εγκρίνοντας την καμπάνια ως αναγκαίο “κοινωνικό μήνυμα” και έτσι τα σποτ απαλλάχθηκαν από υποχρεώσεις, όπως ΦΠΑ, άλλοι φόροι και εισφορές.\nΣτην περίπτωση της ιδιωτικής τηλεόρασης και του κρατικού μηχανισμού, λοιπόν, βρέθηκε τρόπος ανταλλαγής… ισοδυνάμων! Δεν πληρώνει κανείς τις υποχρεώσεις του, ενώ και ο στόχος επιτυγχάνεται. Και δεν είναι άλλος από το βομβαρδισμό του τηλεοπτικού κοινού με μηνύματα αμφίβολης αποτελεσματικότητας, που σε ορισμένες περιπτώσεις φτάνουν σε σημείο να καλλιεργούν περαιτέρω το ρατσισμό και τη βία. Δηλαδή, ό,τι προβάλλεται μέσω των τηλεοπτικών ειδήσεων, το ξαναδίνουν στο τηλεοπτικό κοινό -με πιο ωμό τρόπο- οι “δωρεάν” διαφημιστικές καμπάνιες.


Μονόδρομος οι δημοπρασίες ελαιολάδου για καλύτερες τιμές παραγωγών\nΕπισκεψεις : 1944 - Πνευματικά Δικαιώματα\nΝα ακολουθήσουν τα Χανιά το παράδειγμα του Λασιθίου\nΧΑΝΙΩΤΙΚΑ ΝΕΑ, Γ. Κώνστας, 9-01-18\nΜόνη λύση για καλύτερες τιμές για τους παραγωγούς είναι οι διαγωνισμοί για την απο κοινου πώληση του ελαιολάδου τους.\n«Οι παραγωγοί αγωνιούν για το αν και πότε θα ανέβουν οι τιμές, ενώ οι αγοραστές, συνήθως εταιρίες της Ιταλίας με τους εδώ μεσίτες και εκπροσώπους τους αγωνιούν για το αντίθετο. Αν δηλαδή θα μπορέσουν εκμεταλλευόμενοι τις ειδικές συνθήκες της οικονομικής κρίσης και τις άμεσες ανάγκες τω μικρών κυρίως παραγωγών να καταφέρουν να αγοράσουν όσο το δυνατόν φτηνότερο το ελαιόλαδο», τόνισε ο επιστημονικός σύμβουλος του ΣΕΔΗΚ κ. Νίκος Μιχελάκης σε συνεντευξη του στα ΧΝ. Ο μόνος τρόπος να αντιδράσουν οι παραγωγοί στην τάση των αγοραστών να επιτύχουν χαμηλότερες τιμές που είναι και η επιδίωξη τους, είναι, υπογραμμισε ο κ. Μιχελάκης η από κοινού πώληση του ελαιολάδου των παραγωγών με διαγωνισμούς,πραγμα που μπορει και πρεπει να γίνει μέσα απο τα Συν/κα αλλα και απο τα ιδιωτικα ελαιοτριβεία. Οι παραγωγοί της Δυτικής Κρήτης πρεπει να παραδειγματιστουν απο τους Συνεταιρισμους του Λασιθίου που τα τελευταία χρόνια πουλούν το ελαιόλαδο τους με διαγωνισμούς εξασφαλίζοντας ψηλότερες τιμές κατά τουλάχιστον 50 λεπτά σε σχέση με την υπόλοιπη Κρήτη.\nΚαι οι υψηλότερες τιμές στην Ανατολική Κρήτη, σύμφωνα με τον κ. Μιχελάκη, εξηγούνται από το γεγονός ότι «στην περιοχή αυτή, στη Σητεία, υπάρχουν αρκετοί Συν/σμοι, που πουλούν το ελαιόλαδο τους με διαγωνισμούς. Ετσι, παρασύρουν κλαι τις τιμές των ιδιωτών προς τα πάνω"\nΤην πρακτική αυτη ηδη αρχισαν να εφαρμοζουν, οπως είπε, και Συνεταιρισμοί του Ηρακλείου και ηδη βρίσκεται σε εξελιξη ομαδικός διαγωνισμός από 9 Συνεταιρισμούς - ο οποιος έχει δημοσιευτεί στην ιστοσελίδα του ΣΕΔΗΚ -με τον οποίο πωλείται συνολικά ποσότητα 65 τόνων με διάφορες οξύτητες από 0,3 έως 0,8 %. Ο διαγωνισμός αυτός ως πρώτη προσπάθεια για την από κοινού πώληση ελαιολάδου πολλων Συν/σμων βρισκεται στην σωστή κατευθυνση γιατι συμβάλλει στην συγκέντρωση της προσφοράς και ανεξάρτητα από την επιτυχία του θα πρέπει να αποτελέσει παράδειγμα για παραπέρα μελέτη, συστηματοποίηση και διεύρυνση της ιδέας της από κοινού πώλησης».\nΣε εξέλιξη επισης βρισκεται και διαγωνισμός του Αγροτικού Συνεταιρισμού Ζάκρου που λήγει την Τετάρτη 10 Ιανουαρίου για 60 τόνους “έξτρα παρθένου “οξύτητας 0,4% , ο οποίος στην πράξη αποτελεί επανάληψη άλλου διαγωνισμού που έγινε πριν τις γιορτές και ο οποίος δεν κατακυρώθηκε γιατί η μεγαλύτερη τιμή που προσφέρθηκε 3,70 €/κ κρίθηκε ασύμφορη από το Δ.Σ. του συνεταιρισμού.\nΩστόσο, οπως υπογράμμισε ο κ. Μιχελακης, οι διαγωνισμοί για να έχουν καλο αποτέλεσμα «πρέπει να εξασφαλίζουν τις βασικές προϋποθέσεις αξιοπιστίας, αμεροληψίας και ανταγωνιστικότητας. Για αυτό και πρέπει να έχουν ευρεία δημοσιότητα, δηλαδή να απευθύνονται σε ολους τους αγοραστές και οι προσφορές να είναι κλειστές, δηλαδή να ανοίγονται όλες μαζί ενώπιον επιτροπής ή του Δ.Σ. Προσκλήσεις 2-5 αγοραστών για προσφορές δεν εντάσσονται στις ορθές πρακτικές γιατί δεν εξασφαλίζουν ότι οι διαγωνισμοί θα είναι αδιάβλητοι και ανταγωνιστικοί».\nΟΙ ΤΙΜΕΣ ΤΟΥ ΕΛΑΙΟΛΑΔΟΥ\nΜε βάση το Δελτίο τιμών του ΣΕΔΗΚ της περασμένης εβδομάδας οι τιμές διαμορφώνονται ως εξής: • Στην Κρήτη από 3,30-3,75€/κ.\n• Στην Πελοπόννησο από 3,30-3,50€/κ\n• Την ίδια εβδομάδα στην Ιταλία οι μεγαλύτερες τιμές για το έξτρα παρθένο φτάνουν στα 4,20€/κ και στην Ισπανία στα 4,30 €/κ\n• Η μεγαλύτερη τιμή στην Κρητη, 3,75 €/κ, προσφέρεται από το ιδιωτικό ελαιοτριβείο “Αεράκη” στην Μαρωνία της Σητείας, όπου οι τιμές είναι γενικά υψηλότερες από ότι σε άλλες περιοχές της Κρήτης κατά 0,4 εως 0,5 €/κ.


ΔΙΚΤΥΟ ΤΕΧΝΗΣ και ΔΡΑΣΗΣ: 01/10/16\nΗμερίδα:ΑΛΛΑΖΟΝΤΑΣ ΤΟΝ ΚΟΣΜΟ ΜΕΣΑ ΑΠΟ ΤΗΝ ΤΕΧΝΗ\nΤο Δίκτυο Τέχνης και Δράσης (Οι άνθρωποι με τα μπαλόνια), σας προσκαλεί στην ημερίδα:\nΑΛΛΑΖΟΝΤΑΣ ΤΟΝ ΚΟΣΜΟ ΜΕΣΑ ΑΠΟ ΤΗΝ ΤΕΧΝΗ\nΑ.Σ.Κ.Τ., Πειραιώς 256\nΤο ΔΙΚΤΥΟ ΤΕΧΝΗΣ και ΔΡΑΣΗΣ ( http://balloonartpeople.blogspot.gr/ ) είναι ένα καινούριο δίκτυο που σαν σκοπό έχει να ενώσει καλλιτέχνες, εκπαιδευτικούς, ακτιβιστές, εργαζόμενους στις κοινωνικές-ανθρωπιστικές επιστήμες, γονείς, μαθητές και όσους γενικά ενδιαφέρονται για την ανθρωπιστική παιδεία, κάτω από τον κοινό στόχο της διάχυσης των ανθρωπίνων δικαιωμάτων μέσα από την Τέχνη. Επίσημα δημιουργήθηκε από εικαστικούς και εκπαιδευτικούς άλλων ειδικοτήτων, στο ετήσιο συνέδριο της Ένωσης Εκπαιδευτικών Εικαστικών Ένωσης , το Σεπτέμβρη 2015.\nΜέσα από το πρίσμα της Κριτικής Παιδαγωγικής και Φιλοσοφίας, κινούμαστε σε δύο πεδία δράσεων: Το πρώτο είναι γύρω από την προσπάθεια να “αναδείξουμε” ένα πρότυπο εκπαιδευτικού που θα τολμήσει να εργαστεί έξω από τα πλαίσια της σχολικής τάξης και τους προβλεπόμενους ρόλους και να αλληλεπιδράσει με την κοινωνία.\nΣτο δεύτερο πεδίο των δράσεών μας με πρότυπο “Το Θέατρο του Καταπιεσμένου” του Αουγκούστ Μπόαλ, θέλουμε να φτιάξουμε κινητά εργαστήρια εικαστικών όπου διάφορες κοινωνικές ομάδες θα μπορούν να εκφραστούν με εικαστικά μέσα.\nΣτην ημερίδα θα παρουσιάσουμε τους στόχους, τα σχέδια και τις δράσεις του Δικτύου που έχουν γίνει τους τελευταίους μήνες σε χώρους ευπαθών κοινωνικών ομάδων όπως: στους πρόσφυγες του Ελαιώνα, στους κρατούμενους του νοσοκομείου των φυλακών του Κορυδαλλού και ότι άλλο ετοιμάζεται.\nΕιδικοί της παιδαγωγικής επιστήμης θα μας μιλήσουν για τις θεωρητικές αλλά και τις πρακτικές διαστάσεις της Κριτικής παιδαγωγικής, τη σπουδαιότητα της Τέχνης στην ολόπλευρη ανάπτυξη του παιδιού, τη σύνδεση του σχολείου με την πραγματική ζωή και άλλα παρεμφερή ζητήματα.\nΕπίσης έχουν προσκληθεί εκπρόσωποι μέλη και άλλων δικτύων με την διάθεση ανταλλαγής απόψεων και μιας ουσιαστικής αλληλεπίδρασης.\nΤέλος θα είναι μαζί μας και θα μας εμψυχώσουν με την προσωπική τους ιστορία γονείς παιδιών με αναπηρία και πρόσφυγες.\nΜε όλους αυτούς τους ανθρώπους μας ενώνει η Αγάπη για τη Τέχνη και η Αγάπη για τον Άνθρωπο. Σας προσκαλούμε να γίνεται ένα κομμάτι αυτής της δυναμικής.\n1. Ελένη Καραγιάννη –Εικαστικός, Εκπαιδευτικός εικαστικής αγωγής\n-Παρουσίαση ημερίδας/Στόχοι, σκοπός.\n2. Δώρα Βακά –Εκπαιδευτικός Οικιακής Οικονομίας, Λίλλυ Παπασπυροπούλου- καθηγήτρια γαλλικών Ελισάβετ Κεχαγιά, Τζούλια Εφετζή, Εικαστικοί, Εκπαιδευτικοί εικαστικής αγωγής\n- “Η εμπειρία από τα εργαστήρια στον Ελαιώνα”.\n3. Έλλη Θολούλη, Ψυχολόγος MSc\n«Η έννοια της Συμπόνιας και πως συνδέεται με την ανάπτυξη, τη μάθηση και τη δημιουργία”.\n4. Κώστα Θεριανός- Εκπαιδευτικός, Δρ. Επιστημών της Αγωγής.\n-“Κριτική παιδαγωγική, Τέχνη και Σχολείο”\n5. Παναγιώτα Κορωνιού-εικαστικός- Ίρις Ζερβού, Street Artist, Ελένη Καραγιάννη εικαστικός, Στέργιος Μάτης μέλος της οργάνωσης Θετική φωνή.\n-“Ζωγραφίζοντας τις φυλακές του Κορυδαλλού”\n-“Ενώνοντας τη φυλακή με ένα σχολείο».\n6. Νάσια Χολέβα-Θεατροπαιδαγωγός\n- "Πανελλήνιο Δίκτυο για το Θέατρο στην Εκπαίδευση: η δημιουργία του, στόχοι και προοπτικές"\n-"Ο Augusto Boal & το Θέατρο του Καταπιεσμένου: εξωστρέφεια και αλληλεπίδραση σε μια πρόβα ζωής"\n7. Δέσποινα Σακουλογέωργα, Νηπιαγωγός – ΕΚΠΑ, MSc, Υπ. Διδάκτωρ ΠΤΕΑ, ΠΘ, διαχειρίστρια της Reggio Inspired Greece\n-«Παιδιά & Υλικά σε Διάλογο στη Reggio Emilia: από την ενσυναίσθηση στην πολιτισμική νόηση».\n8. Ευτυχία Καλοχαιρέτη- Παιδαγωγός - Μουσειολόγος (BA Education- Msc Museology).\n-Η τέχνη ως παναθρώπινο εργαλείο κοινωνικής ευαισθητοποίησης.\n-Η περίπτωση της έκθεσης «ΞΕΝΟΣ»\n9. Χαράλαμπος Μπαλτάς, δάσκαλος ,Υπ. Διδάκτωρ στο Πανεπιστήμιο Αθηνών και συντάκτης στο περιοδικό «Παιδεία και Κοινωνία».\n-«Παιδαγωγική Ομάδα ‘Το Σκασιαρχείο’: παιδαγωγική, κινηματογράφος, συναισθήματα, τυπογραφείο, αρχιτεκτονική και πολιτική»\n10. -Αναστασία Σταμπουλοπούλου-δικηγόρος:\n-«Ζώντας με τον Κώστα στην αυτιστική Ελλάδα\n11. Έλενα Τουτουδάκη-Φιλόλογος- ιδρυτικό μέλος στην οργάνωση: Οικογένειες Ουράνιο τόξο.\n- «Μουσική το ηλιοβασίλεμα». Μια απογευματινή σερενάτα στον προσφυγικό καταυλισμό του Ελαιώνα.\n-Αλί Μουχαμαντί -φοιτητής/διερμηνέας. Από 6 χρονών ένας πρόσφυγας της γης\n-Δράση happening από την ομάδα ABADÁ-CAPOEIRA GRÉCIA\nΗ ημερίδα είναι δωρεάν και δεν χρειάζεται κάποια αίτηση συμμετοχής.\nΓια οποιαδήποτε διευκρίνηση μπορείτε να επικοινωνήσετε στο email: ele.karagianni@yahoo.gr\non Ιανουαρίου 10, 2016 Δεν υπάρχουν σχόλια:


νέα δημοφιλή Γυναικεία Καθημερινά παπούτσια Sergio Bardi Orvieto FW127267517NC Δημοφιλέστερα Μαύρο\nΑΡΧΙΚΗ > Γυναικεία Παπούτσια > Μπότες > Μοντέρνο σχέδιο Γυναικεία Μπότες Ann Mex 7813 01S εύκολη λειτουργία Μαύρο\nΓια πιο κρύες μέρες οι μπότες της μάρκας Ann Mex. Η γάμπα του παπουτσιού καλύπτει το πόδι, αποτελείται από δέρμα - Grain Leather, υλικό - ύφασμα. Στα παπούτσια ενσωματώθηκαν τα τακούνια 6,5 cm. Η εσωτερική φόδρα είναι θερμικό, τσόχα, ύφασμα. Την άνεση στο περπάτημα αυξάνουν οι πάτοι θερμικά, τσόχα. Η ανθεκτική σόλα είναι υλικό υψηλής ποιότητας. Τον σημαντικό ρόλο σε αυτό το μοντέλο έχει η διακόσμηση φυσικό δέρμα, ασημή μέταλλο. Τα παπούτσια ταιριάζουν σε διάφορα στυλ του ντυσίματος.\nέξοδος Γυναικεία Μπότες Lasocki WI23 PRAG 11 πωλούν καλά Σκούρο μπλέ


Ο μολυσμένος αέρας στο σπίτι και οι λύσεις\nΟ καλός εξαερισμός είναι ίσως το πιο απλό αλλά και το πιο σημαντικό βήμα για ένα πιο υγιεινό σπίτι. Και αυτό γιατί ο αέρας που αναπνέουμε μέσα στο σπίτι είναι πια λιγότερο καθαρός και από τον εξωτερικό, ακόμα και όταν αυτός είναι επιβαρυμένος από καυσαέριο.\nΠώς γίνεται αυτό; Για όλα φταίνε τα χημικά που χρησιμοποιούμε ή αυτά με τα οποία είναι εμποτισμένα τα διάφορα αντικείμενα, όπως τα έπιπλα. Ακόμα και αν δεν νιώθετε αυτήν την επιβάρυνση, είναι σίγουρα φρόνιμο να αρχίσετε από τώρα να καθαρίζετε όσο γίνεται την ατμόσφαιρα του σπιτιού σας, καθώς η χρόνια έκθεσή μας σε αυτές τις ουσίες μπορεί να οδηγήσει ακόμα και σε προβλήματα υγείας. Ας δούμε λοιπόν τι αναπνέουμε χωρίς να ξέρουμε και πώς μπορούμε να το αποφύγουμε.\nΜΟΝΟΞΕΙΔΙΟ ΤΟΥ ΑΝΘΡΑΚΑ: Δεν μπορούμε να το δούμε, να το μυρίσουμε ή να το γευτούμε, αλλά αυτό δεν σημαίνει ότι δεν υπάρχει. Σε μικρές ποσότητες μπορεί να προκαλέσει πονοκεφάλους, ζαλάδα και ναυτία, ενώ κάποιες φορές το μπερδεύουμε με γρίπη. Σε υψηλότερες συγκεντρώσεις μπορεί να σκοτώσει μέσα σε λίγα λεπτά! Για να μην κινδυνεύσετε, βεβαιωθείτε ότι οι συσκευές γκαζιού, η σόμπα και το τζάκι σας λειτουργούν καλά. Μια επιπλέον προφύλαξη είναι να εγκαταστήσετε στο σπίτι σας έναν εντοπιστή μονοξειδίου του άνθρακα. Επίσης, ποτέ μην αφήνετε τη μηχανή του αυτοκινήτου σας αναμμένη για πολλή ώρα στο γκαράζ της πολυκατοικίας ή στο γκαράζ που έχει πόρτα προς το υπόλοιπο σπίτι σας.\nΠΤΗΤΙΚΑ ΟΡΓΑΝΙΚΑ ΣΤΟΙΧΕΙΑ: Μια ομάδα χημικών ουσιών, μεταξύ των οποίων η βενζόλη και η φορμαλδεΰδη, η οποία έχει την ιδιότητα να εξατμίζεται σε θερμοκρασία δωματίου. Αυτά τα στοιχεία βρίσκονται στις ηλεκτρονικές συσκευές, στα διαλυτικά, τα αρωματικά χώρου, τα καθαριστικά ακόμα και τα καλλυντικά, καθώς και στα κατασκευαστικά υλικά και τα έπιπλα. Τα πτητικά οργανικά στοιχεία έχουν μια ευρεία γκάμα επιδράσεων στην υγεία μας, από τις πιο μηδαμινές έως τις πιο σοβαρές, ανάλογα με το συγκεκριμένο χημικό στοιχείο. Σε γενικές γραμμές, όσο πιο ζεστός είναι ο χώρος τόσο γρηγορότερα απελευθερώνεται η ουσία στο περιβάλλον και όσο πιο καινούργιο είναι το αντικείμενο που την περιέχει τόση περισσότερη απελευθερώνει. Γι’ αυτό καλό είναι να αφήνετε εκτός σπιτιού τα αντικείμενα για να απελευθερώνουν τις μεγαλύτερες ποσότητες πτητικών οργανικών στοιχείων πριν μπουν σε αυτό.\nΡΑΔΟΝΙΟ: Οπως και το μονοξείδιο του άνθρακα έτσι και το ραδόνιο δεν γίνεται αντιληπτό, αλλά μπορεί να αποδειχτεί θανατηφόρο. Αυτό το στοιχείο είναι από τις βασικές αιτίες καρκίνου του πνεύμονα στους μη καπνιστές και σχηματίζεται φυσικά από τη ραδιενεργή αποσύνθεση του ουρανίου, ενός αερίου που μπαίνει στο σπίτι από το έδαφος και τις χαραμάδες. Αυτό βεβαίως δεν είναι ένα πρόβλημα που εμφανίζεται συχνά, αλλά δεν χάνει κανείς τίποτε να γίνει ένας έλεγχος από έναν ειδικό.\nΑναμείξεις της χλωρίνης\nΠολλά κοινά καθαριστικά οικιακής χρήσης είναι γεμάτα με τοξικά χημικά που μπορούν να ερεθίσουν τα μάτια και τον λαιμό. Μερικά καθαριστικά δε είναι πολύ επικίνδυνα, ειδικά όταν αναμειγνύονται. Χαρακτηριστική είναι η περίπτωση της ανάμειξης χλωρίνης με υποχλωρικό οξύ, που υπάρχει συνήθως στα καθαριστικά λεκάνης. Οταν γίνεται αυτό, εκλύεται αέριο χλώριο που έχει απαίσια μυρωδιά, κάνει τα μάτια να κλαίνε και καίει το δέρμα. Οπότε, να αποφεύγετε τις αναμείξεις.\nΩραίο άρθρο. Μου επιβεβαιώνει αρκετούς προβληματισμούς που με έκαναν εδώ και κάτι μήνες να ανοίγω συχνά όλα τα παράθυρα χειμώνα καλοκαίρι για κάποια λεπτά...


Μητέρα πατροκτόνου στη Ζάκυνθο: 'Δεν θα ξεχάσω το ξύλο που έφαγα από αυτόν τον άνθρωπο'\nΓια τα εφιαλτικά χρόνια που έζησε στο πλευρό του πρώην συζύγου της, μίλησε η μητέρα του πατροκτόνου της Ζακύνθου, στην εκπομπή "Αλήθειες με τη Ζήνα".\nnews247 11 Δεκεμβρίου 2018 18:52\n"Δε θα ξεχάσω το ξύλο που έφαγα από αυτόν τον άνθρωπο", είπε η μητέρα του 27χρονου Αλέξη, ο οποίος τον περασμένο Μάιο πυροβόλησε και σκότωσε με καραμπίνα τον ταχυδρόμο πατέρα του, επειδή κακοποιούσε εκείνον και τα αδέρφια του.\nΗ μητέρα του Αλέξη είπε την ιστορία της από την αρχή μέχρι και το τέλος, δηλαδή από τη μέρα που γνώρισε τον πρώην σύζυγό της έως το βράδυ της δολοφονίας του από τον γιο της.\nΜεταξύ άλλων, η δημοσιογράφος ρώτησε τη μητέρα του Αλέξη σχετικά με τη δήλωση που φέρεται να είπε ο ίδιος στους αστυνομικούς μετά τη δολοφονία, ότι λυτρώθηκε.\nΌπως ανέφερε η μητέρα του, ο γιος της είπε στην ίδια τα εξής λόγια όταν τον είδε το άλλο πρωί: "Μάνα, τελείωσαν τα βάσανά μας. 26 χρόνια βάσανα τελείωσαν. Τώρα δεν θα φοβάσαι ούτε εσύ, ούτε τα αδέρφια μου. Θα κοιμόμαστε ήσυχοι."\nΗ μητέρα ευχαρίστησε, επίσης, όλο τον κόσμο που στάθηκε δίπλα στον Αλέξη και στην οικογένειά της μετά από το περιστατικό της δολοφονίας, τονίζοντας το ότι ποτέ κανείς δεν είπε κάτι κακό για τον γιο της.\nΣτο τέλος της συνέντευξης, ανέφερε πως μιλάει με τον γιο της συχνά και ότι δίνει δύναμη και κουράγιο ένας στον άλλο. Όπως είπε, ο Αλέξης της λέει να κάνει υπομονή και να μην ανησυχεί για τον ίδιο, γιατί αισθάνεται καλά μέσα του.


Αρχική σελίδαΚοινωνία13η Γιορτή Χαλβά στα Φάρσαλα\nLamiaTimes.gr Τρίτη, Σεπτεμβρίου 04, 2018\n¨ Η 13η Γιορτή Χαλβά θα ξεκινήσει την Παρασκευή 14 Σεπτεμβρίου και ώρα 20:00 με το 10ο Φεστιβάλ Παραδοσιακών Χορών. με τίτλο «Παραδοσιακά ακούσματα και χορούς του τόπου μας», μια εκδήλωση κατά την οποία θα εμφανιστούν χορευτικά συγκροτήματα συλλόγων του Δήμου Φαρσάλων και χορευτικά φιλοξενούμενων συλλόγων.\n¨ Το Σάββατο 15 Σεπτεμβρίου (ώρα έναρξης 20:00) οι εκδηλώσεις συνεχίζονται με το 17ο Χορωδιακό Φεστιβάλ του Δήμου Φαρσάλων.\n¨ Την Κυριακή 16 Σεπτεμβρίου κορυφαία ημέρα των τριήμερων εορταστικών εκδηλώσεων, το πρόγραμμα διαμορφώνεται ως εξής:\n§ Σε όλη τη διάρκεια των εκδηλώσεων θα λειτουργούν:\n¨ Παράλληλα με τις εκδηλώσεις της 13ης Γιορτής Χαλβά, ο Οργανισμός Πολιτισμού Αθλητισμού Κοινωνικής Προστασίας και Αλληλεγγύης του Δήμου Φαρσάλων (ΟΠΑΚΠΑ Δ.Φ.) σε συνεργασία με τον Γυμναστικό Σύλλογο Φαρσάλων (Σκακιστικό Τμήμα) συνδιοργανώνουν το 30 Ανοιχτό Ατομικό Τουρνουά Σκακιού Φαρσάλων στο Πολιτιστικό Κέντρο Φαρσάλων.\nΑυτοδιοίκηση Θεσσαλία Κοινωνία


Κορονοϊός: Γρήγορο τεστ αίματος δείχνει ποιος κινδυνεύει περισσότερο με σοβαρή COVID-19 - ΦΑΡΜΑΚΑΠΟΘΗΚΗ ΑΠ. ΠΑΠΑΝΙΚΟΛΟΠΟΥΛΟΣ Α.Ε.\nΟι ερευνητές της Ιατρικής Σχολής του Πανεπιστημίου Ουάσιγκτον, που έκαναν τη σχετική δημοσίευση στο ιατρικό περιοδικό «JCI Insight«, δοκίμασαν το τεστ σε σχεδόν 100 ασθενείς που μόλις είχαν εισαχθεί στο νοσοκομείο λόγω μόλυνσης από τον κορονοϊό SARS-CoV-2.\nΌπως διαπιστώθηκε, τα επίπεδα του μιτοχονδριακού DNA είναι πολύ υψηλότερα στους ασθενείς που τελικά εισάγονται σε μονάδα εντατικής θεραπείας (ΜΕΘ), διασωληνώνονται ή πεθαίνουν – και αυτό άσχετα από την ηλικία, το φύλο και τα όποια υποκείμενα νοσήματα.\nΑναλυτικότερα, κατά μέσο όρο, τα επίπεδα αυτά βρέθηκαν περίπου δέκα φορές μεγαλύτερα στους ασθενείς COVID-19 με σοβαρή δυσλειτουργία των πνευμόνων, οι οποίοι τελικά πέθαναν. Οι ασθενείς με υψηλά επίπεδα μιτοχονδριακού DNA στο αίμα τους είχαν επίσης σχεδόν εξαπλάσια πιθανότητα να διασωληνωθούν, τριπλάσια να εισαχθούν σε ΜΕΘ και σχεδόν διπλάσια να πεθάνουν, σε σχέση με όσους ασθενείς είχαν τα χαμηλότερα επίπεδα κατά την εισαγωγή τους στο νοσοκομείο.\nΈτσι, ο εν λόγω βιοδείκτης, τον οποίο μετρά το νέο τεστ, επιτρέπει να γίνει μια πρόβλεψη για την εξέλιξη της πορείας του νόσου σε έναν ασθενή.\nΕπίσης αποτελεί εργαλείο για τον καλύτερο σχεδιασμό των κλινικών δοκιμών, καθώς εντοπίζει εκείνους τους ασθενείς που δυνητικά μπορούν να ωφεληθούν πιο πολύ από μια θεραπεία υπό δοκιμή. Ακόμη, θα μπορούσε να βοηθήσει να αξιολογηθεί η αποτελεσματικότητα μιας νέας θεραπείας, στο μέτρο που αυτή μειώνει τα επίπεδα των μιτοχονδρίων στο αίμα.\nΘα χρειασθούν πάντες μεγαλύτερες μελέτες για να επιβεβαιώσουν τις δυνατότητες του τεστ, προτού αυτό εγκριθεί από τον Οργανισμό Τροφίμων και Φαρμάκων (FDA) των ΗΠΑ και αξιοποιηθεί κλινικά.\nΠροηγούμενο άρθροΘεμιστοκλέους: Όλα όσα θα πρέπει να γνωρίζετε για τα ραντεβού των εμβολιασμών – Τι να κάνετε αν χάσετε το ραντεβού\nΕπόμενο άρθροSARS-CoV-2: Ποια είναι τα νέα στελέχη και οι συνέπειες στον εμβολιασμό\nΈφτασε στην Αθήνα το δεύτερο πακέτο με εμβόλια


νηπιαγωγείο – ΜΙΚΡΗ ΣΕΛΗΝΗ\nΤο μολυβένιο Στρατιωτάκι – προτάσεις φιλαναγνωσίας\nΔημοσιεύτηκε την 13 Φεβρουαρίου, 2018 27 Αυγούστου, 2020 Κατηγορίες παιδαγωγικό υλικό,μολυβένιο στρατιωτάκιΕτικέτες παιδί,παιδαγωγικό υλικό,παιδικές δραστηριότητες,άντερσεν,έρωτας,αναπηρία,βιβλίο,δασκάλα,διαβάζω,ενσυναίσθηση,μολυβένιο στρατιωτάκι,νηπιαγωγείο1 σχόλιο στο Το μολυβένιο Στρατιωτάκι – προτάσεις φιλαναγνωσίας\nΟ παππούς μου έχει φίλο έναν γίγαντα – προτάσεις φιλαναγνωσίας\nΤο βιβλίο «Ο παππούς μου έχει φίλο έναν γίγαντα» είναι το δεύτερο βιβλίο του εικονογράφου/συγγραφέα David Litchfield που κυκλοφόρησε πριν μερικούς μήνες στην Βρετανία και τώρα και στην Ελλάδα. Είναι μια τρυφερή ιστορία που μιλά για την διαφορετικότητα, την αποδοχή, τη φιλιά και την εμπιστοσύνη μέσα από την ιστορία ενός δύσπιστου μικρού παιδιού, του παππού του και ενός ντροπαλού και ευγενικού γίγαντα.\nΤο βιβλίο απευθύνεται σε παιδιά 5-10 ετών και είναι ιδανικό για να χρησιμοποιηθεί δημιουργικά ακόμα και στα πλαίσια του μαθήματος στο σχολείο. Παρακάτω θα βρείτε μερικές ιδέες για να χρησιμοποιήσετε τα κείμενα και τις εικονογραφήσεις με κάπως ¨διαφορετικό¨ τρόπο από την απλή ανάγνωση.\nΙδέες για εξάσκηση στο πεδίο της γλώσσας:\nΓράψτε μια ιστορία που να ξεκινά ως εξής: «Ο παππούς μου (ή γιαγιά μου) έχει έναν μυστικό φίλο (ή φίλη) …».\nΞαναπέστε την ιστορία ή μέρος αυτής με αφηγητή τον Νικόλα ή τον παππού ή τον γίγαντα.\nΓράψτε μια υποθετική σελίδα από το ημερολόγιο του Νικόλα για τη μέρα που συνάντησε τον γίγαντα.\nΦανταστείτε την ιστορία της ζωής του γίγαντα και γράψτε τη.\nΓράψτε τη συνέχεια της ιστορία όπου ο Νικόλας, ο παππούς και ο γίγαντας μοιράζονται μια κοινή περιπέτεια.\nΞαναγράψτε κομμάτια της ιστορίας χρησιμοποιώντας ενεργητική και παθητική φωνή.\nΔιαβάστε τις παρομοιώσεις που κάνει ο παππούς για τον γίγαντα. Μπορείτε να σκεφτείτε εσείς άλλες που να ταιριάζουν στην ιστορία;\nΓράψτε ένα άρθρο εφημερίδας που να καταγράφει το γεγονός της ανακάλυψης του γίγαντα που κάνει κρυφά αγαθοεργίες για την πόλη.\nΟ συγγραφέας χρησιμοποιεί πολλές εναλλακτικές λέξεις για να μην επαναλαμβάνει τη λέξει «είπε» μετά από κάθε διάλογο. Μπορείς να τις βρεις; Μπορείς να αλλάξεις κάποιες από αυτές και να παρατηρήσεις αν και πώς αλλάζει το νόημα (για παράδειγμα: «ναι, παππού» είπε/ φώναξε/ ούρλιαξε/ μουρμούρισε/ αναστέναξε κ.ο.κ ο Νικόλας);\nΣκεφτείτε ερωτήσεις που θα θέλατε να κάνετε στον γίγαντα. Ποιες λέτε να είναι οι πιθανές απαντήσεις;\nΣκεφτείτε λέξεις συνώνυμες του «γίγαντα». Μπορείτε να βρείτε κάποια από αυτές μέσα στην ιστορία;\nΈχετε διαβάσει άλλα βιβλία που να έχουν ήρωες γίγαντες; Σε τι μοιάζουν και σε τι διαφέρουν με αυτή την ιστορία. Μπορείτε να γράψετε εσείς μια ιστορία με γίγαντες;\nΙδέες για εξάσκηση στο πεδίο των μαθηματικών\nΜετρήστε το ύψος των παιδιών της τάξης. Κάντε μια εκτίμηση για το ύψος του γίγαντα.\nΟ Νικόλας λέει ότι είναι αδύνατον ο γίγαντας να τους έσωσε τότε που ήταν στη βάρκα. Σκεφτείτε από άλλα πράγματα που μπορεί να είναι πιθανά, όχι και τόσο πιθανά ή απίθανα και θα έχετε ξεκινήσει τα πρώτα μαθήματα πάνω στη θεωρία των πιθανοτήτων.\nΙδέες για εξάσκηση στο πεδίο των φυσικών επιστήμων\nΣτην εικονογράφηση του βιβλίου ο γίγαντας εμφανίζεται σχεδόν καμουφλαρισμένος μέσα στο γύρω περιβάλλον. Μάθετε ποια ζώα χρησιμοποιούν την τεχνική του καμουφλάζ στην καθημερινή τους ζωής, πώς το κάνουν και γιατί.\nΠαρατηρείστε τις εικονογραφήσεις στις εσωτερικές σελίδες του εξώφυλλου και του οπισθόφυλλο. Σε τι μοιάζουν/ διαφέρουν; Μπορείτε να ζωγραφίσετε δύο διαφορετικές εκδοχές του ίδιου μέρους ανάλογα με την ώρα της ημέρας; Πώς αυτό επηρεάζει τα χρώματα που θα επιλέξετε;\nΟι κάτοικοι της πόλης δεν μπορούσαν να ολοκληρώσουν την τοιχογραφία κι έτσι ο γίγαντας φρόντισε να τους βοηθήσει. Μπορείτε να ξεκινήσετε εσείς μια ζωγραφιά και να ζητήσετε από έναν φίλο σας να την ολοκληρώσει;\nΠαρατηρήστε τις εικονογραφήσεις στις σελίδες που δείχνουν το γίγαντα να κρύβεται. Μπορείτε να φτιάξετε τις δικές σας ζωγραφιές από κρυμμένα αντικείμενα (ή ανθρώπους) που θα πρέπει οι υπόλοιποι να ανακαλύψουν;\nΦανταστείτε ότι ο Νικόλας και ο γίγαντας κοιτάζουν το ίδιο σημείο. Μπορείτε να ζωγραφίσετε τι βλέπει ο καθένας από το ύψος του;\nΜπορείτε να σχεδιάσετε καινούρια ρούχα για τον γίγαντα;\nΦανταστείτε ότι κάθε ήρωας έχει από πάνω του ένα κενό συννεφάκι κειμένου σαν τα κόμικς. Τι πιστεύετε ότι σκέφτεται / αισθάνεται; Από πού το συμπεραίνετε αυτό;\n«Οι άνθρωποι φοβούνται καθετί το διαφορετικό». Τι νομίζετε ότι σημαίνει αυτό; Μπορείτε να πείτε κάποια παραδείγματα; Είναι καλό να είσαι διαφορετικός;\nΟ παππούς λέει «όλοι κάνουμε λάθη». Εσείς θυμάστε να έχετε κάνει λάθη; Πώς αισθανθήκατε και πώς τα αντιμετωπίσατε;\nΟ γίγαντας χρειάζεται έναν φίλο όταν είναι στενοχωρημένος. Τι σημαίνει να είσαι καλός φίλος; Ποια τα χαρακτηριστικά του καλού φίλου;\nΔημοσιεύτηκε την 10 Σεπτεμβρίου, 2017 27 Αυγούστου, 2020 Κατηγορίες παιδαγωγικό υλικό,βιβλία,ο παππούς μου έχει φίλο έναν γίγανταΕτικέτες david litchield,παιδαγωγικό υλικό,παιδικές δραστηριότητες,βιβλίο,δασκάλα,διαβάζω,νηπιαγωγείο,ο παππούς μου έχει φίλο έναν γίγαντα1 σχόλιο στο Ο παππούς μου έχει φίλο έναν γίγαντα – προτάσεις φιλαναγνωσίας


Ο κεραμιδί γατούλης που ήταν η μασκότ ενός γυμνασίου για σχεδόν 20 χρόνια - Tetrapodo.gr: Τα πάντα για τα τετράποδα!\nΟ κεραμιδί γατούλης που ήταν η μασκότ ενός γυμνασίου για σχεδόν 20 χρόνια\nΟι μαθητές του σχολείου οργάνωσαν ακόμα και έκθεση εικαστικών προς τιμήν του Simba!\nΈνας κεραμιδί τιγρέ γατούλης ονόματι Simba έζησε σχεδόν δύο δεκαετίες σε ένα γυμνάσιο του Μέιν (ΗΠΑ), το Westbrook High School.\nΚαθημερινά, υποδεχόταν τους μαθητές στην είσοδο και… στον ελεύθερο χρόνο του επισκεπτόταν το γραφείο του διευθυντή για να εισπράξει (περισσότερα) χάδια και αγκαλιές.\nΌλα άρχισαν το 2000, όταν ο Simba εμφανίστηκε για πρώτη φορά στο σχολείο και ακολούθησε μια μαθηματικό μέχρι την τάξη. Από τότε, δεν πέρασε ούτε μία μέρα να μην το επισκεφτεί.\nΟ Simba απολάμβανε ιδιαίτερα τα χάδια και την ανθρώπινη παρουσία. Ως αντάλλαγμα, πρόσφερε «ψυχοθεραπεία» σε όσους μαθητές ήταν στρεσαρισμένοι με ένα διαγώνισμα: όταν διαισθανόταν την ανησυχία τους, τους πλησίαζε, ξάπλωνε στο πλάι τους και τους βοηθούσε να ηρεμήσουν στη στιγμή.\nΣυνήθιζε μάλιστα να κοιμάται μέσα σε τάξεις την ώρα του μαθήματος, συνοδεύοντάς το με το σάουντρακ του γουργουρητού του.\nΟι μαθητές του σχολείου, για να τον τιμήσουν, διοργάνωσαν πριν από πέντε χρόνια μια έκθεση με έργα τέχνης που είχαν δημιουργήσει εμπνευσμένοι από τον Simba.\nΟ τρυφερός κεραμιδούλης έφυγε πλήρης ημερών, στις 27 Ιουνίου, σε ηλικία 21 ετών. Στη μνήμη του, το γυμνάσιο, μέσα από το λογαριασμό του στα social media, ανέβασε την εξής ανάρτηση: «Σε ευχαριστούμε για την ηρεμία και τη χαρά που έφερες στους μαθητές μας και το προσωπικό του σχολείου όλα αυτά τα χρόνια… σε αγαπάμε και θα μας λείψεις».


Κάτω τα χέρια από τη Μποφίλιου | Κιλκίς24\nΚάτω τα χέρια από τη Μποφίλιου\nΕνοχλήθηκε από την ερώτηση «Είναι δικτατορία η Ευρωπαϊκή Ενωση;» και από την απάντηση «Φυσικά και είναι». Ενοχλήθηκε ο δημοσιογράφος της Καθημερινής από αυτό κι έγραψε ολόκληρο post αλλά δεν βρήκε λέξη να πει για τις απειλές της Χρυσής Αυγής προς τη Μποφίλιου. Εγραψε για τεμπέληδες δημοσιογράφους, για γραφεία δημόσιων σχέσεων καλλιτεχνών, για τους ίδιους τους καλλιτέχνες κ.ο.κ. λες και η Καθημερινή, το περιοδικό «Κ», δεν έχει κάνει εξώφυλλο τη συγκεκριμένη τραγουδίστρια (μετά μάλιστα από συνέντευξη που πήρε αυτός ο ίδιος;). Τοποθετήθηκε και η Μαρία Χούκλη που κάνει εκπομπή στον Αθήνα 9.84, «δεν υπάρχουν ανόητες απαντήσεις» σημείωσε, προφανώς υπάρχουν ανόητες ερωτήσεις. Δημοσιογράφος, έτσι;\nΑπό κοντά και ο Πέτρος Τατσόπουλος που ψάχνει να βρει κόμμα, όλοι οι «Μένουμε Ευρώπη» στα κάγκελα! «Εάν νιώθεις τόσο άσχημα στη δικτατορία της Ευρωπαϊκής Ένωσης, μπορείς να δοκιμάσεις την τύχη σου κάπου αλλού. Τα σύνορα είναι ανοιχτά ακόμη. Έως τότε δεν χρειάζεται σώνει και καλά να ανέβεις στο Βουνό. Μπορείς να κάνεις και άλλες αντιδικτατορικές ενέργειες. Να σταματήσεις τις συναυλίες σου, ας πούμε. Τέτοιο χτύπημα δύσκολα η δικτατορία θα το αντέξει». Είπε τη γνώμη της το κορίτσι και βγαίνει ο Τατσόπουλος να της προτείνει να σταματήσει τις συναυλίες!\nΤην καλύτερη απάντηση σε όλους αυτούς την έδωσε η δημοσιογράφος του Εθνους (και δική μας, στο e-tetRadio), Ναταλί Χατζηαντωνίου, «Πάντως η Νατάσσα Μποφίλιου εκτός από το ότι είναι “Δικτατορία η Ευρωπαϊκή Ενωση” στην περίφημη συνέντευξη στην Εφ.Συν. που αναστάτωσε ορισμένους, δήλωσε και ότι για τη στάση της ενάντια στη Χρυσή Αυγή δέχτηκε ανώνυμες σοβαρότατες απειλές («θα σε κρεμάσουμε από τα έντερα σου») και την βιαιότητα ενός φασίστα στο δρόμο που την έφτυσε. Κι είναι μια νέα γυναίκα που εξαρχής ανέλαβε την ευθύνη της πολιτικής της θέσης (και το ξέρω γιατί ήμουν από τους πρώτους αν όχι η πρώτη που της είχε κάνει συνέντευξη στο Δίφωνο κι έλεγε τα ίδια, κοριτσάκι τότε). Αλλά αυτό που ενόχλησε τώρα ήταν η θέση της για την Ε Ε. Οχι το ότι πληρώνει το γεγονός ότι έχει συνεπή θαρραλέα και μάγκικη θέση απέναντι στη Χρυσή Αυγή αναλαμβάνοντας την ευθύνη της. Έτσι; Τι όχι; (Ειλικρινά όταν δεν εξοργίζομαι λυπάμαι με την επιλεκτική ευαισθησία ορισμένων)».\nΠού ήταν αλήθεια όλοι αυτοί οι… συνάδελφοι όταν ο Φοίβος Δεληβοριάς κατήγγειλε τα ΝΕΑ; Πού είχαν κρυφτεί; Η αλήθεια βέβαια είναι πως δεν περιμέναμε κάτι περισσότερο από τους ακροδεξιούς και τους ακροκεντρώους.\nΚαι δεν ήταν μόνο η Νατάσσα Μποφίλιου που τα έχωσε στους φασίστες ήρθε μέσα στο Σαββατοκύριακο και η Μαρίνα Σάττι να μην κωλώσει και αυτή, με τη σειρά της, απέναντί τους. Μπράβο στα δύο κορίτσια που βγαίνουν έτσι θαρραλέα να ορθώσουν ανάστημα. Μακάρι να το έκαναν περισσότεροι, θα ήταν πολύ καλύτερος ο κόσμος μας…\nΆρθρο στο e-tradio.gr


Evia Top: Δημοσκόπηση Pulse: Στις 8,5 μονάδες το προβάδισμα της ΝΔ\nΔημοσκόπηση Pulse: Στις 8,5 μονάδες το προβάδισμα της ΝΔ\nΣημαντικό προβάδισμα της ΝΔ υπέρ του ΣΥΡΙΖΑ καταγράφεται στη νέα δημοσκόπηση της Pulse που παρουσίασε ο ΣΚΑΪ.\nΣε επίπεδο πρόθεσης ψήφου, στο ερώτημα αν είχαμε εκλογές την ερχόμενη Κυριακή ποιον θα ψηφίζαμε, το 33,5% λέει Νέα Δημοκρατία και το 25,5% ΣΥΡΙΖΑ, με τη διαφορά των δύο μονομάχων να διαμορφώνεται στο 8%. Στην τρίτη θέση βρίσκεται το Κίνημα Αλλαγής με 6,5%, χαμηλότερα από το 7,8% των ευρωεκλογών, ενώ τέταρτο είναι το ΚΚΕ με 5,5% που βρίσκεται μπροστά από τη Χρυσή Αυγή που έχει 5%. Την είσοδό τους στη Βουλή φαίνεται να πετυχαίνουν το ΜέΡΑ 25 του Γιάνη Βαρουφάκη με 3,5% και η Ελληνική Λύση του Βελόπουλου με 3%. «Αλλο κόμμα» επιλέγει το 5%, ενώ οι αναποφάσιστοι κινούνται στο 8,5%.\nΣτην πρόθεση ψήφου με αναγωγή επί των εγκύρων η διαφορά διαμορφώνεται στις 8,5 μονάδες (34,5% της ΝΔ έναντι 26% του ΣΥΡΙΖΑ). Το ΚΙΝΑΛ ανέρχεται στο 7%, το ΚΚΕ στο 5,5% και την Χρυσή Αυγή στο 5%.\nΗ κατανομή των εδρών και η αυτοδυναμία\nΤα δύο βασικά σενάρια στην παρούσα φάση, διαμορφώνονται ως εξής:\n- Σε εξακομματική βουλή, η ΝΔ παίρνει 156 έδρες και καθαρή αυτοδυναμία, ο ΣΥΡΙΖΑ 80 , το ΚΙΝΑΛ 21, το ΚΚΕ, 17, η Χρυσή Αυγή 15 και 11 το ΜεΡΑ 25, 2.\n- Σε περίπτωση επτακομματικής βουλήςμ η ΝΔ παίρνει 152 έδρες, αποσπώντας οριακή πλειοψηφία, ο ΣΥΡΙΖΑ 77 και το ΚΙΝΑΛ 21 έδρες.\nΣημειώνεται ότι στην ερώτηση για το τι είναι καλύτερο να προκύψει από την κάλπη, το 32% είπε πως προτιμά αυτοδύναμη κυβέρνηση ΝΔ, το 12% αυτοδύναμη ΣΥΡΙΖΑ, το 15% συνεργασία με κορμό ΝΔ, 18% με κορμό ΣΥΡΙΖΑ και 9% έναν μεγάλο συνασπισμό ανάμεσα σε ΝΔ, ΣΥΡΙΖΑ, ΚΙΝΑΛ και άλλα κόμματα. Δεν ξέρω, δεν απαντώ το 14%.


41ο Φεστιβάλ Δράμας\nΑρχικήΚινηματογράφος41ο Φεστιβάλ Δράμας\n41ο ΦΕΣΤΙΒΑΛ ΕΛΛΗΝΙΚΩΝ ΤΑΙΝΙΩΝ ΜΙΚΡΟΥ ΜΗΚΟΥΣ - 24ο ΔΙΕΘΝΕΣ ΦΕΣΤΙΒΑΛ ΤΑΙΝΙΩΝ ΜΙΚΡΟΥ ΜΗΚΟΥΣ ΔΡΑΜΑΣ\n16-22 Σεπτεμβρίου 2018\n• «Η σιγή των ψαριών όταν πεθαίνουν» – Βασίλης Κεκάτος\n• «Έκτορας Μαλό: η τελευταία μέρα της χρονιάς» – Ζακλίν Λέντζου\n• «Penal Colony» των Μάνου Τσίζεκ & Λίντσει Αλιξανιάν\n• «Πέρα από τα αστέρια» της Στελάνα Κλήρης\n1. Βαλκανικό Σπουδαστικό πανόραμα με ταινίες πρόσφατης παραγωγής των σημαντικότερων σχολών κινηματογράφου από Ρουμανία, Βουλγαρία, Κροατία, Σλοβενία, Αλβανία, Τουρκία και φυσικά Ελλάδα.\n2. Focus στη Σερβία. Φέτος τιμώμενη χώρα είναι η Σερβία. Το focus περιλαμβάνει τρία προγράμματα: δύο με επιλεγμένες σέρβικες ταινίες της τελευταίας δεκαετίας σε συνεργασία με την Ταινιοθήκη του Βελιγραδίου και ένα αφιερωμένο στην Ακαδημία Κινηματογραφικής Τέχνης του Βελιγραδίου.\n-«Ας σώσει όποιος μπορεί τη μικρού μήκους –Sauve qui peut le court-metrage. 40 χρόνια Φεστιβάλ Clermont-Ferrand».\n-SHORT MATTERS! 2017 Ειδικό πρόγραμμα με τις 15 υποψήφιες ταινίες για τα βραβεία της Ευρωπαϊκής Ακαδημίας Κινηματογράφου 2017 (EFA awards).\n-EUandΜΕ: Πέντε ταινίες μικρού μήκους ενημερώνουν για ισάριθμα θέματα που σχετίζονται με την Ευρωπαική Ένωση (όπως η κινητικότητα, η βιωσιμότητα και η επιχειρημαιτκότητα). Μια από τις ταινίες υπογράφει ο έλληνας Γιώργος Ζώης.\n-Αίθρια Λογοτεχνικά Μεσημέρια 17-21/9), σε παρουσίαση και επιμέλεια του συγγραφέα-δημοσιογράφου Παύλου Μεθενίτη. Στον δημοφιλή θεσμό του Φεστιβάλ συμμετέχουν φέτος οι: Άλκη Ζέη, Τίτος Πατρίκιος, Αμάντα Μιχαλοπούλου, Μάνος Κοντολέων, Δημήτρης Χαρίτος, Μάρτα Σίλβια Διος Σανς, Βίβιαν Στεργίου, Ηλίας Μωραϊτης, οι Δραμινοί Βασίλης Τσιαμπούσης και Πολύνα Γ. Μπανά καθώς και οι σκηνοθέτες Κώστας Φέρρης, Δημήτρης Αθανίτης και Ελισάβετ Χρονοπούλου που θα παρουσιάσουν τα νέα βιβλία τους.\n-Προβολές για παιδιά. Έξι ταινίες μικρού μήκους για τους μικρούς μας φίλους από Ηνωμένο Βασίλειο, Γερμανία, Ισλανδία, ΠΓΔΜ και Γεωργία.\nΠέμπτη, 17 Ιαν. 2019 - 22:20:10\nΑρχικήΚινηματογράφος41ο Φεστιβάλ Δράμας Top of Page\n«Χαρτοπόλεμος» 5 δευτερόλεπτα πριν\nΦωτογραφικό Είδωλο 12 δευτερόλεπτα πριν\nMicro μ Festival 2018 17 δευτερόλεπτα πριν


Μικρές παρεμβάσεις για αναζωογόνηση του εμπορικού κέντρου της Λάρνακας! - Larnakaonline.com.cy\nHome ΑΠΟΨΕΙΣ Μικρές παρεμβάσεις για αναζωογόνηση του εμπορικού κέντρου της Λάρνακας!\n18/11/2016 Costakis Panayiotou 0\nΑποτελεί κοινή διαπίστωση, ότι το κράτος δεν υποβοηθά το δήμο μας για την πραγματοποίηση μεγάλων έργων, όπως η Μαρίνα της Λάρνακας και ότι οι δεξαμενές αποθήκευσης πετρελαιοειδών μπλοκάρουν την ανάπτυξη της πόλης μας.\nΗ κωλυσιεργία του κράτους όμως, δεν θα πρέπει να αποτελεί τροχοπέδη για την προώθηση άλλων μορφών ανάπτυξης.\nΘεωρώ ότι η νέα Δημοτική Aρχή θα πρέπει, σε πρώτη φάση, να εστιάσει στο κέντρο της πόλης μας και να προωθήσει μια ολοκληρωμένη πολιτική αστικής ανάπτυξης, με στόχο την πολυδιάστατη αναζωογόνηση του εμπορικού κέντρου της Λάρνακας.\nΜια σειρά από στοχευμένες μικρές παρεμβάσεις, μπορούν να δημιουργήσουν ένα ζωντανό και ανθηρό κέντρο, θέτοντας τις βάσεις για βιώσιμη και μακροπρόθεσμη ανάπτυξη.\nΜε τη νέα πενταετία εισηγούμαι να τροχιοδρομηθούν τα πιο κάτω:\nΕκμετάλλευση της ανάπτυξης του κλάδου αναψυχής στο εμπορικό κέντρο της πόλης. Σε συνεργασία με τους επιχειρηματίες, μπορεί να καθιερωθεί ο θεσμός των street parties.\nΝα δίνεται η ευκαιρία στους πολίτες, σε συνεργασία με τις δημοτικές αρχές, να οργανώνουν καλλιτεχνικά και πολιτιστικά παζαράκια.\nΚλείσιμο των δρόμων όχι μόνο τα Χριστούγεννα, αλλά και μια Κυριακή τουλάχιστον το μήνα, στα πλαίσια της πράσινης ανάπτυξης των πόλεων.\nΔημιουργία ηλεκτρονικής πλατφόρμας για 24ωρη online ενημέρωση και καθοδήγηση των οδηγών, για τη διαθεσιμότητα στους δημόσιους χώρους στάθμευσης. Η πλατφόρμα θα είναι ιδιαίτερα χρήσιμη σε περιόδους γιορτών και δημόσιων αργίων. Εναλλακτικά, μπορεί να τοποθετηθεί ηλεκτρονικός πίνακας στην αρχή της Ερμού.\nΔιαπλάτυνση των πεζοδρομίων και υποδομή για πρόσβαση σε αυτά ατόμων με κινητικές δυσκολίες και γονιών με παιδικά καροτσάκια.\nΔημιουργία διαβάσεων πεζών στην Ερμού και στη Ζήνωνος.\nΠλήρης ηλεκτροφωτισμός όλων των δρόμων του κέντρου. Ο φωτισμός, με συγκριτικά χαμηλότερο κόστος, μπορεί να μεταμορφώσει την αισθητική του κέντρου, δίνοντας του νέα δυναμική.\nΕικαστικές παρεμβάσεις και ενίσχυση του πρασίνου.\nΜε συντονισμένες ενέργειες και ικανούς χειρισμούς, μπορούμε να μετατρέψουμε το αστικό κέντρο της Λάρνακας σε ένα σύγχρονo, ευρωπαϊκό, λειτουργικό και φιλόξενο μέρος για τους κατοίκους και τους επισκέπτες μας.\nΟ εκσυγχρονισμός και η ανάπτυξη απαιτεί δημοτικές αρχές που δεν μοιρολατρούν αλλά που κοιτάζουν τα λάθη του παρελθόντος και μαθαίνουν απ’ αυτά και που επενδύουν σε βάθος χρόνου και όχι σεζόν ή πενταετίας.\n#akiszannetou #no6 #διεκδικώ #λάρνακα\nprevious Είσαι φιλόζωος; Επιβάλλεται να δώσεις το παρών σου σε αυτή την εκδήλωση για την ευημερία των ζώων στη Λάρνακα!\nnext «Κάντε αυτά και θα βελτιωθεί άμεσα η εικόνα της Λάρνακας»


Ηλίας Υφαντίδης: Το αυθεντικό πρόσωπο της ποντιακής παράδοσης (φωτο, βίντεο) | Pontos News\n4 Ιούνιος 2016, 10:55 - Τελευταία Ενημέρωση: 4 Ιούνιος 2016, 11:11\nΟ Ηλίας Υφαντίδης είναι 39 ετών, για τον περισσότερο κόσμο που τον γνωρίζει όμως αντιπροσωπεύει ένα αιώνιο παιδί, έναν σπουδαίο γόνο Ποντίων που τιμά την πατρίδα και μεταλαμπαδεύει ό,τι την χαρακτηρίζει είτε παίζοντας και διδάσκοντας ποντιακή λύρα, είτε συνθέτοντας μουσική στους δρόμους των προγόνων του, είτε κερνώντας με γενναιοδωρία την ποντιακή λαλιά σε λόγο και τραγούδι, στις θεατρικές του παραστάσεις, είτε απλώς ως παρουσία έντιμου και καθαρού Πόντιου όπου προσκληθεί.\nΟ Υφαντίδης έμαθε λύρα από τον Γιώργο Αμαραντίδη, έπαιξε για πρώτη φορά σε μαγαζί με τον Τσανάκαλη (Γιάννη Βλασταρίδη) στα 15 του, έμαθε και δούλεψε πλάι στην κορυφαία της παράδοσης Δόμνα Σαμίου ευλογούμενος να παίξει στα πιο σπουδαία θέατρα της Ελλάδας, και με σεβασμό έκανε τη γνώση δύναμη στην υπηρεσία της παράδοσης. Κορυφαία στιγμή πρόσφατα η εκδήλωση στους Στύλους του Ολυμπίου Διός, στην οποία υπέγραψε τα κείμενα και την καλλιτεχνική επιμέλεια.\nΌταν τον επικροτείς για τα πεπραγμένα του κοκκινίζει και κατεβάζει το κεφάλι. Αν και ως καλλιτέχνης είναι διαρκώς εκτεθειμένος και με παρρησία στέλνει μηνύματα-φωτιά σε εκδηλώσεις μνήμης ή τιμής στους προγόνους, προτιμά το βυζαντινό ίσο της λειτουργίας και το χώρο του ναού ως βαθιά θρησκευόμενος, μια βόλτα με τη γλυκιά σύζυγό του Γεωργία, στιγμές με τους γονείς του που πιστώνονται ό,τι εκείνος και η αδελφή του είναι.\nΦωτογραφία από τη Ρωσία: Με τη λύρα ο παππούς του Ηλία Υφαντίδη, Ηλίας Υφαντίδης\nΜαμά και μπαμπάς ήρθαν το 1965 από το Καζακστάν, οι παππούδες του ήταν από τον Καύκασο και οι προπαππούδες του από τα Κοτύωρα, την Κερασούντα και την Τραπεζούντα. «Διέγραψαν μια πορεία στο χάρτη όπως όλος ο ελληνισμός», μας λέει πριν ξετυλίξουμε τις σκέψεις του σε μια συνέντευξη ξεκινώντας από μια άγνωστη πτυχή της ζωής του. Ότι ο Ηλίας Υφαντίδης, μολονότι μεγαλωμένος σε ποντιακό περιβάλλον, ξεκίνησε ως μουσικός μαθαίνοντας μπουζούκι!\nΜε το μπουζούκι του, σε πολύ τρυφερή ηλικία...\nΠώς από το μπουζούκι πέρασε στη λύρα, πώς έγινε η πρώτη του συνάντηση με τον Γιώργο Αμαραντίδη και πώς πήρε μαθήματα ζωής από αυτόν, μας διηγείται στο βίντεο.\nΚορωνίδα τού μέχρι τώρα έργου σου ήταν η παράσταση Ποντίων και Αρμενίων στους Στύλους του Ολυμπίου Διός. Δεν υπήρξε άνθρωπος να μην δηλώσει γοητευμένος και εντυπωσιασμένος από αυτή τη δουλειά, που έγινε με αντίξοες συνθήκες τόσο πριν όσο και εκείνο το βροχερό βράδυ. Ποιος είναι ο δικός σου απολογισμός;\nΑισθάνομαι πάρα πολύ καλά. Μετά από 2,5 μήνες δουλειάς που χρειάστηκε η παράσταση, αισθάνομαι ήρεμος, ήσυχος. Πιστεύω επίσης –και ας μην θεωρηθεί εγωιστικό– ότι έβαλα ένα λιθαράκι στο θέμα που λέγεται Γενοκτονία. Εγώ που δεν είμαι τίποτα. Είμαι όμως πολύ περήφανος για τα κείμενα, γι’ αυτά που είπαμε· για το «Ρωμιός εγεννήθην». Ήταν σπουδαίο ότι η εκδήλωση ξεκίνησε με το «Τη Υπερμάχω» και 3.000 άνθρωποι σηκώθηκαν στο πόδι.\nΕκεί φαίνεται ότι η Ελλάδα ακόμα υπάρχει. Παρόλο που θέλουν να μας πάνε αλλού· ακόμα δεν έχουμε χάσει την ταυτότητά μας. Γίνεται αγώνας για να αλλάξει αυτό, αλλά εγώ πιστεύω ότι θα αντέξουμε γιατί το ελληνικό κύτταρο αντέχει – το έχει αποδείξει.\nΘέλω να ευχαριστήσω όλο τον κόσμο που στήριξε το έργο. Μουσικούς, ηθοποιούς, χορωδία, χοροδιδασκάλους και χορευτές, όλους και καθέναν προσωπικά. Ένα μεγάλο ευχαριστώ στη Σοφία Σπυράτου (έκανε τη σκηνοθεσία) που δούλεψε πάνω στην παράσταση, και με πολύ σεβασμό έπιασε το θέμα και άγγιξε ευαίσθητες χορδές.\nΑπό την εκδήλωση στους Στύλους του Ολυμπίου Διός\nΘεωρείς ότι μια τέτοια παράσταση μπορεί να λειτουργήσει ενθαρρυντικά και για παιδιά που θέλουν να μάθουν χορούς, τη μουσική, τη λύρα... Τέτοιες «δηλώσεις» ποντιακής ταυτότητας δίνουν προοπτική στα παιδιά;\nΕίμαι σίγουρος. Καθετί που γίνεται είναι ένα ερέθισμα για τους νέους ανθρώπους. Το θέμα της Γενοκτονίας είναι πολύ ευαίσθητο, και δίκαιο το αίτημά μας για διεθνή αναγνώριση. Όταν το υπουργείο λέει «θα κάνουμε εκδήλωση μνήμης» είναι σημαντικό, ανεξάρτητα από πολιτικές πεποιθήσεις. Εγώ μιλώ ως Ηλίας Υφαντίδης, λυράρης. Το υπουργείο μάλιστα έδωσε τη δυνατότητα με μια σοβαρή παραγωγή.\nΗ επόμενη μέρα ήταν πολύ σημαντική για μένα· ήρθαν πάρα πολλά μηνύματα από προέδρους συλλόγων και ανθρώπους που με ευχαριστούσαν. Δεν το λέω εγωιστικά. Μόνος του κάποιος δεν μπορεί να φέρει σε πέρας ένα τέτοιο έργο. Έγινε από όλους μαζί. Αλλά η αναγνώριση είναι σημαντική.\nΜου δίνει δύναμη να συνεχίσω και να πάω στο επόμενο. Πάμε γι’ άλλα!\nΤι είναι τα «άλλα»; Έχεις σκεφτεί;\nΈχω στα χέρια μου ανέκδοτο μουσικό υλικό, που όμως βρίσκεται μέσα στα κιβώτια. Για να κυκλοφορήσει χρειάζονται χρήματα, έστω για να πληρωθεί το στούντιο. Το κόστος είναι μεγάλο. Πιστεύω να με αξιώσει ο Θεός να βρεθεί κάποιος στο δρόμο μου και να μου πει «πάμε να το κάνουμε». Από 14 ετών παιδί ήμουν δίπλα στον Αμαραντίδη κι έμαθα πάρα πολλά από αυτόν. Ακόμα κι εκείνος λοιπόν, ο μέγας Αμαραντίδης, έφτανε να αναρωτιέται πώς θα εκδώσει υλικό που είχε!\nΜε τον Γιώργο Αμαραντίδη και τον Λάζο Τερζά στο στούντιο για την ηχογράφηση του CD Αυδές Πόντου\nΤα τελευταία δεκατέσσερα χρόνια της ζωής της ήμουν με την κυρα-Δόμνα. Αν θυμάμαι καλά, είχε 4.000 ανέκδοτα τραγούδια και κάθε φορά έπρεπε να βρει κάποιον για να μπορέσει να εκδώσει κάποια καταγραφή. Άρα το... έργο το έχω δει και μάλιστα από αυτούς τους σπουδαίους.\nΑν πρόκειται να βγάλω κάτι, θέλω να είναι φροντισμένο, «επίσημο». Να συνοδεύεται από ένθετο με κείμενα στην ποντιακή, με τη μετάφρασή τους, με αναφορά στη ρίζα...\nΜε την αγαπημένη του κυρα-Δόμνα σε παράσταση στο Ηρώδειο\nΒάζεις πολύ ψηλά τον πήχη, άρα μπορώ να συνάγω ότι δεν συμφωνείς με προσπάθειες που κάνουν κάποιοι, αναπαράγοντας π.χ. ένα παραδοσιακό τραγούδι με 4-5 όργανα;\nΟ καθένας από το δικό του μετερίζι κάνει την προσπάθειά του. Πρέπει η έκφραση να είναι ελεύθερη. Αρκεί να σεβόμαστε αυτό που μας άφησαν και που θα μας πάει παραπέρα. Πολλοί μιλούν για την παράδοση σαν η παράδοση να είναι κάτι εντελώς σκουριασμένο, μουσειακό.\nΕγώ αντιστέκομαι και λέω ότι η παράδοση δεν είναι κάτι μουσειακό. Είναι αυτό που μας παρέδωσαν και που θα παραδώσουμε. Γι’ αυτό και λέγεται παράδοση.\nΑλλιώς θα λεγόταν μουσειακή καταγραφή. Είναι κάτι πολύ ζωντανό και έχει μια αλήθεια την οποία και εγώ την ψάχνω ακόμα.\nΘα έβλεπες την κεμεντζέ σε τραγούδια που δεν είναι ποντιακά;\nΕίχα την τύχη να συμμετάσχω σε μια δουλειά που κυκλοφόρησε το ’76 σε μουσική Γρηγόρη Σουρμαΐδη και στίχους Γιώργου Καλαμαριώτη (Μπέρτσου). Επανεκδόθηκε το 2004 από το Ψωμιάδειο Ίδρυμα. Είναι ο Δρόμος προς το Τσιμενλί· δεν είναι ποντιακά τραγούδια, εκτός του «Πάρθεν». Παντρεύτηκε καλά η λύρα με κείνα τα όργανα.\nΩστόσο η εξέλιξη για την οποία συχνά μιλάμε, καμιά φορά γίνεται μετάλλαξη. Για οτιδήποτε παραδοσιακό λοιπόν –ποντιακό, θρακιώτικο, κρητικό κτλ.– πρέπει λίγο να έχουμε το νου μας. Δηλαδή ό,τι μας έφεραν μέχρι τώρα πρέπει να το συνεχίσουμε και να το εμπλουτίσουμε. Πώς; Υπάρχουν πολλά όργανα· ελληνικά, παραδοσιακά όργανα. Δεν είμαι εγώ που θα κρίνω τον καθέναν, όχι πάντως για να μη γίνω μη αρεστός. Η μουσική είναι κάτι πολύ ευαίσθητο. Είναι έκφραση ψυχής. Αλλά δεν θα πρέπει να προσβάλει αυτό που μας παρέδωσαν.\nΗ κυρα-Δόμνα έλεγε «γιε μου, το κόσκινο το έχει ο λαός». Αυτός κοσκινίζει. Κρατά ό,τι θέλει, πετά ό,τι θέλει. Ο Αμαραντίδης έλεγε «η παράδοση είναι σαν το λάδι. Ό,τι και να ρίξεις μέσα, εκείνο πάλι ψηλά θα κάτσει».\nΤελευταία φωτογραφία με τον δάσκαλο Γιώργο Αμαραντίδη\nΤραγούδια του Ακριτικού Κύκλου, ας πούμε, δεν παίζουμε. Ο κόσμος δεν τα ξέρει, ενώ η βάση μας θα πρέπει να είναι αυτή: Αυτό που μας παρέδωσαν σαν άγαλμα, και δεν μπορείς ούτε να προσθέσεις ούτε να αφαιρέσεις τίποτα. Πάρ’ το αυτό και κάν’ το δικό σου. Σου το παρέδωσαν, παράδωσέ το.\nΜεγαλώνοντας... ποντιακά, με τις παραδοσιακές αξίες, αισθανόσουν διαφορετικά σε σχέση με την υπόλοιπη κοινωνία, στο σχολειό σου, με τους φίλους σου...\nΝαι, πολλές φορές αισθανόμουν ότι δεν είχα καμία σχέση. Θυμάμαι πολύ έντονα την πρώτη μέρα στο νηπιαγωγείο. Πήγα εκεί και όλα μου φαίνονταν διαφορετικά. Κάτι δεν μου πήγαινε τελείως καλά. Βέβαια απευθείας ξεπεράστηκε, αλλά μετά, στο Δημοτικό, θυμάμαι ότι φώναζαν κάθε τρεις και λίγο τη μητέρα μου και της έλεγαν: «Μη μιλάτε αυτή τη γλώσσα στο σπίτι σας»! Ήμουν πολύ καλός μαθητής, αλλά το πρόβλημα κάποιων καθηγητών ήταν ότι κάποτε έγραφα έκθεση, π.χ., και έβαζα κάτι από τη διάλεκτο... Αισθάνομαι όμως τελικά ότι δικαιώθηκα, γιατί πολλοί από αυτούς τους καθηγητές έρχονται σε παραστάσεις – και μάλιστα μία εξ αυτών μου ζήτησε και συγγνώμη. Μου είπε: «ήταν καταστροφικό αυτό που έκανα».\nΤι έλεγε όμως η μαμά του Ηλία στον γιο μετά τις... διδασκαλικές παρατηρήσεις; Δείτε στο βίντεο.\nΗ διάλεκτος υπάρχει μέσα στην ποντιακή οικογένεια, όμως εσύ φαίνεται ότι ήθελες να την πας ένα βήμα παραπέρα...\nΝαι, γι’ αυτό ασχολήθηκα με τα θεατρικά δρώμενα. Μου αρέσει το θέατρο, αλλά δεν ήταν στόχος μου να παίξω στο σανίδι ή να λέω ότι γράφω θεατρικές παραστάσεις. Η χοροδιδασκάλισσα στο Χαϊδάρι Σουλτάνα Βαρυτυμιάδου με προέτρεψε να γράψω ένα δρώμενο, τον Κουκαρά. Μετά έκανα τον Ποντιακό γάμο. Εκεί άρχισα να γράφω ρόλους. Παιδιά που δεν είχαν καμία επαφή με τη διάλεκτο, αν και ποντιακής καταγωγής, αυτή τη στιγμή μιλάνε πολύ καλά και τα έχω δίπλα μου.\nΑπό την παράσταση Το καλιντάρ’ κι ο άνθρωπον\nΠαραστάσεις όπως Το καλιντάρ’ κι ο άνθρωπον έχουν μέσα τους στοιχεία διαλέκτου που μου τα έλεγε η γιαγιά μου, που τα είχε ακούσει από τη δική της. Έτσι εμπλουτίζεται η παρακαταθήκη που αφήνω, για να την πάρουν κάποιοι άλλοι αργότερα και να προσθέσουν τις δικές τους καταγραφές. Έτσι, μένει κάτι.\nΗ παράδοση την οποία υπηρετεί ο Ηλίας Υφαντίδης εκκινεί φυσικά από την αλησμόνητη γη του Πόντου, εκεί που «αξιώθηκε» να πάει, όπως μας λέει, πριν από λίγα χρόνια με την Ένωση Ποντίων Δροσιάς. «Έφυγα, αλλά είμαι ακόμα εκεί», εξομολογείται.\nΤι ξύπνησε μέσα σου αυτό το ταξίδι στην πατρώα γη;\nΤο πιο συγκλονιστικό πράγμα για μένα ήταν ότι καταρχάς αυτό που εμείς ονομάζουμε μητρική γλώσσα, αυτήν τη λαλιά που μαθαίνεις να μιλάς, την άκουγα «επίσημα» εκεί. Το δεύτερο σημαντικό ήταν ότι όλα αυτά που μέσα από τα βιβλία μαθαίναμε, ξαφνικά τα έβλεπα μπροστά μου. Αυτό είναι ένα σοκ φοβερό. Και το τρίτο πράγμα, περίεργο αλήθεια, είναι ότι ένιωσα μια απέραντη ελευθερία στον Πόντο. Ένιωθα ότι με τραβάει η γης. Αυτό δεν μπορώ να το εξηγήσω. Σε αυτό το ταξίδι ήταν όλα πολύ διαφορετικά. Από την ώρα που μπήκαμε στη Σινώπη, λες και κόπηκε η μιλιά μου. Δεν μιλούσα, δεν τραγουδούσα..\nΈνιωσες ομοιότητες με τους ανθρώπους εκεί:\nΚαι ομοιότητες ένιωσα, και μας καλοδέχτηκαν. Υπήρχε πολύ μεγάλη συγκίνηση και βλέμματα πολλά... Τα περισσότερα πράγματα στον Πόντο τα είπαμε με τα μάτια, όχι με τα λόγια.\nΘα μπορούσε να είναι η φωτογραφία της ταυτότητας του Ηλία: Οι αγαπημένες του λύρες υπό το βλέμμα της Παναγίας Σουμελά\nΠαίξατε μουσική μαζί;\nΒγαίνοντας από τη βίλα του Καπαγιαννίδη στην Τραπεζούντα, είδα να στήνεται ένα γλέντι με μια λύρα. Ήμουν λίγο πιο πέρα και οι συνταξιδιώτες μου έλεγαν στον λυράρη «έχουμε κι εμείς έναν που παίζει κεμεντζέ μετ’ εμάς». Όταν πλησίασα έζησα μια συγκλονιστική στιγμή. Εκείνος έπαιζε, εγώ τραγουδούσα... Θυμάμαι εκείνον τον άνθρωπο. Έπαιζε και τα μάτια του έτρεχαν.\nΈχεις αυτήν την εικόνα κι έπειτα έρχεσαι εδώ, στο σήμερα και βλέπεις ότι γεννιούνται αρνητές της Γενοκτονίας. Πώς βλέπει ο Υφαντίδης το μέλλον του Ποντιακού;\nΦωτογραφίες, βίντεο: Χριστίνα Κωνσταντάκη για το pontos-news.gr.\nΕυχαριστούμε τον Ηλία Υφαντίδη για τις φωτογραφίες που μας παραχώρησε από το προσωπικό του αρχείο.\nΗλίας Υφαντίδης, Ποντιακή μουσική, Ποντιακο Θεατρο, Ποντιακή παράδοση, Δόμνα Σαμίου, Γιώργος Αμαραντίδης\nΤι αναφέρει ο καλλιτέχνης στο pontos-news.gr.


Βιολογικό Σαμπουάν Ενδυνάμωσης της Τρίχας - Κατά της Τριχόπτωσης · Λάδι Ελιάς & Καρύδας | Μονή Αναλήψεως - Μοναστηριακά Προϊόντα Αγίου Όρους / 100% Αυθεντικά\nΠροβολή καλαθιού Το προϊόν “Δαφνέλαιο – Τριχόπτωση · Αρθρίτιδα · Μυικοί Πόνοι & Τενοντίτιδα | Φαρμακείο Αγίου Όρους” έχει προστεθεί στο καλάθι σας.\nΑύξηση πυκνότητας και ενίσχυση ανάπτυξης υγιών νέων μαλλιών, ενδυνάμωση, λάμψη, ζωντάνια, αναζωογόνηση της τρίχας.\nΚωδικός προϊόντος: AS12 Κατηγορίες: Σαμπουάν, Τριχόπτωση Ετικέτες: Βιολογικά Σαμπουάν, Προϊόντα με τσουκνίδα, Προϊόντα Τριχόπτωσης σε Έκπτωση Brand:\tΙερά Μονή Αναλήψεως\nΒιολογικό σαμπουάν με λάδι ελιάς και καρύδας από την Ιερά Μονή Αναλήψεως!\nΤο μοναδικό αυτό σαμπουάν είναι ιδανικό για την αντιμετώπιση προβλημάτων τριχόπτωσης που εμφανίζονται σε όλους τους τύπους μαλλιών.\nΣτην Ιερά Μονή Αναλήψεως οι μοναχές παράγουν ένα εξαιρετικό μοναστηριακό προϊόν που περιέχει λάδι ελιάς, λάδι καρύδας, έλαιο από αχίλλεια, καυστικό κάλιο, νερό, έγχυμα βοτάνων (τσουκνίδας, θυμάρι, λεβάντα) και αιθέριο έλαιο λεβάντας.\nΤο δυναμωτικό αυτό σαμπουάν έχει σχεδιαστεί για την ολοκληρωτική περιποίηση των μαλλιών καθώς και της επιδερμίδας της κεφαλής. Είναι ειδικά σχεδιασμένο για μαλλιά με προβλήματα τριχόπτωσης, ενώ συνίσταται η χρήση του σε καθημερινή βάση σαν σαμπουάν αποτοξίνωσης, αναδόμησης και ενδυνάμωσης του τριχωτού της κεφαλής. Χρησιμοποιήστε το οπωσδήποτε αν διαπιστώσετε πως τα μαλλιά σας έχουν χάσει τη λάμψη και τη ζωντάνια τους, έχουν πολύ ταλαιπωρημένη όψη ή έχετε σημάδια τριχόπτωσης.\n– Αυξάνει την πυκνότητα και ενισχύει την ανάπτυξη υγιών, νέων μαλλιών\n– Αναζωογονεί τη ρίζα της τρίχας ενώ παράλληλα δυναμώνει και θρέφει τα μαλλιά, χάρη στις βιταμίνες, τα ιχνοστοιχεία, το έγχυμα βοτάνων και το αιθέριο έλαιο λεβάντας που περιέχει.\n– Ενυδατώνει τα μαλλιά και καταπραΰνει το τριχωτό της κεφαλής, χάρη στο ελαιόλαδο και το αιθέριο έλαιο λεβάντας που περιέχει\n– Επιτυγχάνει της ρύθμιση της λιπαρότητας χάρη στο έλαιο αχιλλέας με τις εξαιρετικές αντιοξειδωτικές, αντιμικροβιακές και αντιμυκητισιακές ιδιότητες του.\n– Η τονωτική, ρυθμιστική και αναπλαστική του δράση ενισχύεται από το μείγμα βοτάνων με τσουκνίδα, θυμάρι και λεβάντα.\n– Προστατεύει τα μαλλιά και το τριχωτό από τις επιθέσεις του περιβάλλοντος, διατηρώντας την ισορροπία της βιοχλωρίδας.\n– Ιδανικό για περιόδους εποχικής τριχόπτωσης, ιδίως κατά τη διάρκεια της άνοιξης και του φθινοπώρου.\nTο ελαιόλαδο είναι πλούσιο σε αντιοξειδωτικές ουσίες, όπως η βιταμίνη E και οι πολυφαινόλες, αλλά και σε χλωροφύλλη (ειδικά το παρθένο ελαιόλαδο). Περιέχει όμως και άλλα σημαντικά δραστικά συστατικά, όπως υψηλά ποσοστά βιταμίνης K, αλλά και ιχνοστοιχεία, όπως νάτριο και κάλιο, που είναι ευεργετικά για το δέρμα και σίδηρο που κάνει πολύ καλό στα μαλλιά.\nΊσως το καλύτερο έλαιο για τα περισσότερα προβλήματα του τριχωτού της κεφαλής.\nΤο λάδι από καρύδα, χάρη στη μικρή μοριακή δομή του, επιτρέπει τη γρήγορη απορρόφησή του από το δέρμα, χαρίζοντας βαθιά ενυδάτωση στην επιδερμίδα, απομακρύνοντας τα επιφανειακά νεκρά κύτταρα και αφήνοντας το δέρμα λείο, απαλό και φωτεινό. Το λαυρικό οξύ που περιέχει όταν έρχεται σε επαφή με τη μικροχλωρίδα του τριχωτού της κεφαλής το απαλλάσσει από μύκητες και άλλα λοιμώδη βακτήρια που επιφέρουν σημαντικές ζημιές στο θύλακα της τρίχας. Λειτουργεί επομένως ως το καλύτερο και ισχυρότερο φυσικό αντιοξειδωτικό προστατεύοντας το θύλακα της τρίχας από τις ελεύθερες ρίζες και το οξειδωτικό στρες.\nΑπλώστε σε βρεγμένα μαλλιά κάνοντας ελαφρύ μασάζ. Ξεβγάζετε και επαναλαμβάνετε. Αποφύγετε την επαφή με τα μάτια.\nΈνα ελληνικό προϊόν χωρίς parabens που διατίθεται από την Έκθεση προϊόντων Αγίου Όρους με την ευλογία των μοναχών της Ιεράς Μονής Αναλήψεως που το παράγουν και το συσκευάζουν.\nΠροέλευση: Ιερά Μονή Αναλήψεως\nprevious post: Σαπούνι με Δάφνη – Τριχόπτωση & Πιτυρίδα | Σκήτη Αγίας Άννης – Άγιο Όρος\nnext post: Έλαιο Δενδρολίβανου – Μυΐκοί Πόνοι · Αρθρίτιδα & Τριχόπτωση | Κελί Αγίου Νικολάου – Άγιο Όρος\nΔαφνέλαιο - �...


Να ελεείς όσο μπορείς – Η ΦΩΝΗ ΤΩΝ ΠΕΙΡΑΙΩΤΩΝ\nΝα ελεείς όσο μπορείς\n– Αμ΄ τίνος να ‘ναι;\n– Γυναίκα, σήκω, ξύπνα. Φέρε μου μία φανέλα να αλλάξω και να σου πω… Γυναίκα, πέθανα λέει, και μαζεύτηκαν γύρω μου Άγγελοι και διάβολοι. Ποιος να πάρει την ψυχή μου. Σε μια μεγάλη ζυγαριά όλο και πρόσθεταν οι τρισκατάρατοι τα κρίματά μου. Και ο ζυγός βάρυνε και βάρυνε και οι Άγγελοι δεν είχαν τίποτα να βάλουν και λυπόντουσαν. Σε μια στιγμή, ένας Άγγελος φωνάζει: Το ψωμί! Αυτό που χόρτασε τον πεινασμένο. Βάλτε το στον άλλο ζυγό.\nPrevious Post:Αποπροσανατολισμένη Χαρά!\nNext Post:Συμμετοχή του ΟΛΠ στο διαδικτυακό Roadshow του Χρηματιστηρίου Αθηνών


20.000 μονάδες αίματος χρειάζεται η Κρήτη ετησίως - Αγγέλα Δουλγεράκη - Νέα Κρήτη\nΤώρα διαβάζετε: 20.000 μονάδες αίματος χρειάζεται η Κρήτη ετησίως\n20.000 μονάδες αίματος χρειάζεται η Κρήτη ετησίως\nΟι αιμοδότες κρατούν το αίμα για την οικογένεια τους\nΣειρά εθελοντικών αιμοδοσιών διοργανώνει σε όλη την περιφερειακή Ενότητα Ηρακλείου και τον Ιούνιο ο Παγκρήτιος Σύνδεσμος Εθελοντών Αιμοδοτών και Δωρητών Οργάνων Σώματος «Αιματοκρίτης».\nΣτο πρόγραμμα «Αιμοδοτούμε μαζί» (#aimodotoume_mazi) περιλαμβάνονται ενημερώσεις σε σχολεία και εκπαιδευτικά ιδρύματα, κινητοποίηση των τοπικών φορέων για έμπρακτη συμμετοχή, ενημερωτικές εκδηλώσεις για το ευρύ κοινό και διοργάνωση αιμοδοσιών σε μια σταθερή βάση.\nΕνδεικτικοί και οι αριθμοί αναφορικά με τις ανάγκες μας, καθώς η Κρήτη όπως λέει στο Ράδιο 98,4 ο αντιπρόεδρος του «Αιματοκρίτη» Γιώργος Σπύρου χρειάζεται κοντά 20.000 μονάδες αίματος ετησίως και από αυτές καταφέρνει να συγκεντρώσει ελάχιστες.\n«Το παράδοξο είναι πως αιμοδότες υπάρχουν κι είναι πολλοί, αλλά το αίμα είναι λίγο καθώς στην πλειοψηφία τους επιλέγουν να δίνουν αίμα μόνο όταν έχει ανάγκη δικός τους άνθρωπος» προσθέτει ενδεικτικά.\nΣύμφωνα με τον προγραμματισμό του παγκρήτιου συλλόγου ακολουθούν:\n* Κυριακή 10 Ιουνίου 2018: Εθελοντική Αιμοδοσία στις Αρχάνες (στο χώρο του ΚΑΠΗ) και ώρες 10:00-13:30, σε συνεργασία με τον ΔήμοΑρχανών-Αστερουσίων, τον ΟΚΑΔ και το πρόγραμμα «Βοήθεια στο Σπίτι» Αρχανών.\n* Πέμπτη 14 Ιουνίου-2018: Παγκόσμια Ημέρα Αιμοδοσίας με σύνθημα «Μοιράσου τη ζωή. Να είσαι εδώ για τον άλλον». Δράση ευαισθητοποίησης στο προαύλιο του ΙΕΚ ΟΑΕΔ. Εθελοντική Αιμοδοσία στη Χερσόνησο (στο χώρο του Medicare-Iατρική Φροντίδα Κρήτης) και ώρες 16:00-19:30.\n* Κυριακή 17 Ιουνίου 2018: Εθελοντική Αιμοδοσία στη Ν. Αλικαρνασσό, στο χώρο του 2ου-5ου Δημοτικού Σχολείου (Μαυσώλου 105, Ν. Αλικαρνασσός) και ώρες 10:00-13:30, σε συνεργασία με το 1ο και 2ο-5ο σχολεία Ν. Αλικαρνασσού και την ομάδα γυναικών «Εμείς και Εμείς». Θα ακολουθήσει γιορτή εθελοντή αιμοδότη (13:00-15:00) και βραβεύσεις αιμοδοτών και ανθρώπων/φορέων που έχουν συνεισφέρει στην προαγωγή του θεσμού της αιμοδοσίας στο Νομό Ηρακλείου.\n* Τετάρτη 27 Ιουνίου: Εθελοντική Αιμοδοσία Ασημίου, στο χώρο του πρώην Δημοτικού Σχολείου, σε συνεργασία με τον Πολιτιστικό Σύλλογο Ασημίου και τον Δήμο Γορτύνης και ώρες 16:00-19:30\n* Παρασκευή 29 Ιουνίου: Εθελοντική αιμοδοσία στο χώρο του «Πικράκης Α.Ε», Μάνου Κατράκη 60, Φοινικιά και ώρες 10:00-13:30.


από Iraklaras07 Την / Το 15/7/2016, 19:06\nMακάρι να ισχύει το συγκεκριμένο ρεπορτάζ.\nΚαι το μπάσκετ πρέπει να επιστρέψει.\nαπό Knack Την / Το 15/7/2016, 20:29\nΗ παρουσια Αλεξανδρη δημιουργει μια αισιοδοξια η οποια θα πρεπει ομως να συνοδευτει απο οικονομικη επαρκεια και συνεπεια απο τους χρηματοδοτες.\nΚι εδω ισχυει οτι περιπου και στο βολλευ οπου καποιοι που ειχαν το μερακι για να χωνουνε 5 φραγκα για το τμημα δεν περνανε ουτε απεξω.\nΕπισης παλιοι παικτες που μπορουν να βοηθησουν ειτε παραγοντικα ειτε αλλιως (Τσουμης, Πιλαφιδης, Τζαμος κτλ) κι αυτη την ιδια βιολα: Ουτε αποξω δεν περνανε. Γιατι αραγε;\nαπό Iraklaras07 Την / Το 19/7/2016, 07:10\nΠολύ καλή κίνηση. Η ομάδα χρειάζεται ένα pg που μπορεί να σκοράρει με αξιοπρεπή ποσοστά όχι όπως ο Ντι Νούνο.\nαπό rafael nadal Την / Το 19/7/2016, 13:25\nδιαβαζω για μεταγραφες ανοδου για παικτες α1 κτλ..τι απο τα 3 παρακατω σεναρια γινεται:\n-αλλαξε κατι διοικητικα σε σχεση με περσι και αποκτησαμε οικονομικη ανεση για τετοιες μεταγραφες?\n-δεν αλλαξε τπτ απλα περσι οι διοικουντες ηταν τσιγκουνηδες ενω φετος ειπαν να βαλουν κανενα φραγκο?\n-δεν αλλαξε τπτ και απλα κανουν μεταγραφες ανοδου οι οποιες θα πανε ολες στην κατηγορια ''ΧΡΕΗ 2016-2017''?\nαπό Knack Την / Το 19/7/2016, 21:31\nΕιναι αυτο που λεω εγω οτι σε καθε τμημα πρεπει να υπαρχουν οι γνωστες του αθληματος και του εκαστοτε συναφιου.\nΟ Αλεξανδρης ειναι μπασκετοφατσα και μπορει να σε ανεβασει χωρις πολλα λεφτα γιατι ειναι γνωστης του χωρου αλλα και του παρασκηνιου.\nΘυμηθειτε οτι την προηγουμενη φορα μας ανεβασε ο αλλος μισητος Κακιουσης.\nΣτη μπαλα κατα την ταπεινη μου αποψη σε ανεβασε η μπαλαδοφατσα Μυροφοριδης.\nΣτο βολλευ ο γνωστης Πατρας.\nΑπλα με πορδες ποτε μα ποτε δεν θα βαψεις αυγα (η αν χωσεις πολλα λεφτα χωρις τους καταλληλους ανθρωπους).\nαπό rafael nadal Την / Το 19/7/2016, 21:34\nκνακ οι κινησεις που γινονται (εκλεισαν αλλοι 5 παικτες εκτος γκαγκαλουδη [Πρέπει να είστε εγγεγραμμένοι και συνδεδεμένοι για να δείτε αυτόν το σύνδεσμο.] [Πρέπει να είστε εγγεγραμμένοι και συνδεδεμένοι για να δείτε αυτόν το σύνδεσμο.] ) δεν μου μοιαζουν για κινησεις με λιγα λεφτα (για τα δεδομενα τηε κατηγοριας και σε σχεση με τι βλεπαμε τα προηγουμενα χρονια)..ειμαστε σιγουροι οτι υπαρχουν αυτα τα λεφτα?\nαπό Γαλαζιος Ηρωας Την / Το 19/7/2016, 22:13\nΕχω μια πολλη σοβαρη ενσταση.Ολοι αυτοι οι παικτες ειναι 35-38 και εαν προσθεσω και τον Δεσπο που ειναι 40 δεν μου μοιαζει για ομαδα ανοδου αλλα για ομαδα τελευταιων ενσημων.\nαπό Knack Την / Το 19/7/2016, 22:54\nΔεν ξερω αν τα λεφτα υπαρχουν rafa.\nΘα φανει στο τελος της περιοδου η και πιο νωρις (που δεν το ευχομαι)\nΗρωα μου αυτοι οι υπεργηροι ειναι απολυτως απαραιτητοι σε μια Α2 Ελλαδας εν ετει 2016.\nΑποψη μου ειναι οτι θα πλαισιωθουν απο παικτες τυπου Χειλαρη (νεους και ικανους) που θα δημιουργησουν ενα καλο συνολο για να χαρακτηριστεις απο' ευθειας φαβορι.\nΟι υπεργηροι μπορουν να σου δωσουν 20-25 ποιοτικα λεπτα διασκορπισμενα σε καθε αγωνα και με τους πιο νεους να διαχειριστεις καθε αγωνα ξεχωριστα και να νικας τον οποιονδηποτε.\nΕν πασει περιπτωσει νομιζω οτι οι μεχρι τωρα κινησεις δειχνουν οτι υπαρχει στοχος ανοδου φετος και οχι οπως περσι με κωουτς τον Περκο.\nΕαν στο οικονομικο ειμαστε στοιχειωδως σοβαροι θα εχουμε πιστευω καλη χρονια την οποια θα ξαναπω οτι τη στηριζω στον Αλεξανδρη.\nΜε τη μπαλα τι γινεται μου λες;\nαπό tolaras10 Την / Το 20/7/2016, 00:37\nΟ γκαγκαλουδης δεν ειναι αυτος που σε καθε αφορμη δειχνει τα παπαρια του στο πεταλο?\nαπό Iraklaras07 Την / Το 23/7/2016, 13:42\nΛίγα πράγματα πέρσι αλλά λογικά στην Α2 θα μπορέσει να βοηθήσει.\nαπό Iraklaras07 Την / Το 24/7/2016, 10:56\nΆκουσα ότι υπάρχει πιθανότητα ( πολύ μικρή) να αγωνιστούμε Α1 με το κανονικό αφμ. Δεν ξέρω πως απλώς το αναφέρω.\nαπό Iraklaras07 Την / Το 30/7/2016, 09:58\nΆμα δεν μπορεί ο εθνικός μετά πάει με wildcard .\nΑφού είχαν τόσα λεφτά ώστε να αγοράσουν τα τρίκαλα και να κάνουν και ομάδα Α1 τότε ιδού η Ρόδος ιδού και το πήδημα. Ας πάρουν την θέση και δεν αλλάζει τίποτα με την ομάδα. Ηρακλής Θεσσαλονίκης θα μείνεις.\nαπό Margasv10 Την / Το 25/8/2016, 15:34\nο Αλεξανδρής έγραψε στο fb του: "Με αφορμή τα δημοσιεύματα και τις φήμες που κυκλοφορούν.. ελπίζω η επιλογή για την συμμετοχή στην Α1.. απο τα σωματεία που θα καταθέσουν δικαιολογητικά.. να γίνει μόνο με αθλητικά κριτήρια.. χωρίς πολιτικές παρεμβάσεις!!"\nκαταρχήν, γνωρίζει κάποιος ποια είναι αυτά τα δημοσιεύματα? κατά δεύτερον, τι είδους πολιτικές παρεμβάσεις, δηλ ποιον εννοεί ότι πάνε να ευνοήσουν? γνωρίζουμε κάτι?\nαπό Iraklaras07 Την / Το 25/8/2016, 16:27\nδεν εχω ιδεα, αλλα μακαρι να παιξουμε Α εστω απο τσοντα.\nαπό Margasv10 Την / Το 25/8/2016, 16:35\nτο δίκαιο είναι να ανέβει η Λευκάδα πάντως που ήταν πιο πάνω στην βαθμολογία. αν διαλέξουν άλλη ομάδα όμως, τότε 1οι υποψήφιοι νομίζω πρέπει να είμαστε εμείς\nαπό Iraklaras07 Την / Το 25/8/2016, 17:01\nΕιναι μεγαλο φαβορί η Λευκάδα. Αυτο που λες στο wildcard δεν εχει καμιά σχεση. Αν ηθελαν να επαιρναν τις ομαδες με τη σειρα μια μια. Απλως η λευκαδα εχει καθαρη καε και αρκετα λεφτα απο πισω (300 000 , +εγγυητικές) ισως και πολιτικους( .\nαπό mos Την / Το 25/8/2016, 21:17\nΕγώ λέω να κάτσουν στα αβγά τους εκεί στο τμήμα μπάσκετ και αν είναι μάγκες να ανεβάσουν την ομάδα αγωνιστικά. Το να παίξουμε μια χρονιά στην α1 χωρίς τις σωστές βάσεις δεν λέει τίποτα, όπως αποδείχτηκε και στο ποδόσφαιρο.\nαπό milano Την / Το 25/8/2016, 21:50\nΕγώ διάβασα ότι οι φήμες λένε για ξαφνικό σπρώξιμο του Ηρακλείου, όχι της Λευκάδας\nαπό Iraklaras07 Την / Το 25/8/2016, 21:51\nΠάντως σύμφωνα με το ρεπορταζ του κουση μπαινουν σε ταξη τα χρεη της καε. Καλο ειναι αφου θα γινουν που θα γινουν οι ρυθμισεις να παιξουμε ως καε ειτε στην Α2 ειτε στην Α1 να μην χαθουν οι ρυθμίσεις\nEdit @milano εγω δεν το εχω διαβασει αυτο αλλα εχω ακουσει οτι εχουν χρημα και τα κονε. Ειναι ομως αρκετα δυσκολο να ανεβασουν απο την β εθνικη στην Α1. Στην ουσια Ηρακλης και λευκαδα παιζουν γιατι οι αλλες ομαδας που περυσι αγωνιζοταν α2 δηλωσαν συμμετοχή για το θεαθήναι. Θεωρητικα το σκεπτικο τους ειναι οτι η λευκαδα δεν εχει αλλη ομαδα μπασκετ και γενικοτερα η περιοχη ενω η Θεσσαλονίκη εχει ηδη 2. Στο τελος θα μιλήσει το μπικικινι\nαπό teo Την / Το 25/8/2016, 22:22\nδεν γνωριζω απ τα διοικητικα του μπασκετ αλλα η λογικη (η οποια λειπει φυσικα απο τον συλλογο) λεει οτι ΑΝ τα χρεη μπαινουν σε ταξη ΤΟΤΕ το να παιξουμε Α1 ειναι ακομα καλυτερη λυση γιατι θα εχει περισσοτερα εσοδα.\nαπό Big bad wolf Την / Το 26/8/2016, 10:42\nΔεν θα μου κάνει έκπληξη αν δώσουν 3 wild cards...\nαπό Margasv10 Την / Το 26/8/2016, 14:20\nη Α1 πάντως θα έχει και περισσότερα έξοδα, περισσότερες απαιτήσεις. ας πούμε, στο αγωνιστικό θα πρέπει σίγουρα να πάρουμε 2 καλούς ξένους που να κάνουν την διαφορά, όπου ο ένας θα είναι στο 5 υποθέτω και σε περίπτωση που πάρουμε τον Μελισσαράτο που λένε στο 4 (εκεί έχουμε ήδη και Ρουτκάουσκας) ο άλλος θα είναι στο 1 ή στο 3. σε περίπτωση βέβαια που παίξουμε Α2 τότε με έναν παίχτη μικρότερου μπάτζετ στο 5 θα είμαστε πλήρεις.\nαπό Iraklaras07 Την / Το 4/9/2016, 19:01\nmilano έγραψε: Εγώ διάβασα ότι οι φήμες λένε για ξαφνικό σπρώξιμο του Ηρακλείου, όχι της Λευκάδας\nΝαι και εγώ αυτό διαβάζω τώρα. Λευκάδα Ηράκλειο τα απόλυτα φαβορί.Για εμάς δύσκολα τα πράγματα . Μακάρι να διαψευσθούμε όλοι αλλά νομίζω πως δεν υπάρχει περίπτωση.\nαπό Margasv10 Την / Το 13/9/2016, 17:48\nκαλώς ανέβηκε η Λευκάδα. τώρα διαβάζω ότι ο Ραΐσεβιτς θα βγάλει δελτίο κ θα παίξει... πόσο χρονών είναι??


Σφυριχτάρι | GreekHunter.gr\nΤο Σφυριχτάρι (Anas penelope) είναι ένα από τα πιο διαδεδομένα είδη αγριόπαπιας που επισκέπτονται την χώρα μας. Είναι επίσης ένα από τα πολυπληθέστερα και άκρως αναγνωρίσιμα είδη αγριόπαπια επιφανείας. Οι ονομασίες τους κατά τόπους ποικίλουν, ενδεικτικά θα μπορούσαμε να αναφέρουμε μερικές από αυτές όπως, Ζάρα, Καρκάρι, Κοκκινοκέφαλη, Μπάλι, Μπάλια, Μπάλιο, Μπαλούλι, Σουστάρι, Σφυριχίδρα, Σφυριχτάρι, Φίος, Φιστόνι κ.α.\nΕίναι ένα αρκετά διαδεδομένο είδος σε όλη σχεδόν την Ευρώπη και την Ασία όπου κυρίως αναπαράγονται. Το χειμώνα οι διάφοροι πληθυσμοί τους μεταναστεύουν προς τον νότο σε περιοχές στη βορειοανατολική Αφρική, την Ινδία, τη νότια Κίνα, κ.α.\nΤο Σφυριχτάρι είναι και αυτό μια πάπια επιφανείας η οποία έχει μήκος 44-51 εκατ. με μήκος ουράς γύρω στα 10 εκατ. και άνοιγμα φτερών που κυμαίνεται από 73 έως 80 εκατ. Το βάρος ενός ενήλικου αρσενικού κυμαίνεται από 520-750 γραμ. ενώ μιας θηλυκής γύρω στα 430-550 γραμ.\nΗ αναπαραγωγική περίοδο ξεκίνα γύρω τον Απριλίου και θα διαρκέσει μέχρι και τον Ιούνιο. Τα θηλυκά γεννούν 8 ως 9 καφετο-κίτρινα με πρασινωπά στίγματα αυγά. Η επώαση θα διαρκέσει από 22 - 24 ημέρες. Το κυνήγι του στην Ελλάδα επιτρέπεται από 15/9 –10/2.


Ζωζώ Σαπουντζάκη: Με ερωτεύτηκαν τρελά Ωνάσης και Νιάρχος - iSelida.gr\nΜε ερωτεύτηκαν τρελά\nΩνάσης και Νιάρχος\nΚαλεσμένη του Νίκου Χατζηνικολάου στην εκπομπή «Ενώπιος Ενωπίω» στον ΑΝΤ 1 ήταν η Ζωζώ Σαπουντζάκη.\nΗ σταρ του ελληνικού θεάματος προχώρησε σε μία προσωπική εξομολόγηση, ξετυλίγοντας άγνωστες πτυχές της ζωής της. Ανάμεσα σε όσα είπε, αναφέρθηκε και στη σχέση της με τον Αλέξανδρο Ωνάση, ο οποίος ήταν ερωτευμένος μαζί της.\n«Ο μπαμπάς Ωνάσης έφερνε 20 άτομα από το Παρίσι. Μου μιλούσε όλο για την Κάλλας», είπε αρχικά η Ζωζώ Σαπουντζάκη. Για να προσθέσει: «Ο μικρός ήρθε σε ένα κέντρο στην Πεταλούδα, με μια παρέα 10 άτομα. Κάθισε στην πρώτη καρεκλά με κάλεσε στο τραπέζι, μου άνοιξε μια σαμπάνια. Μου είπε να φάμε μαζί την άλλη μέρα μαζί, του λέω ναι. Πηγαίναμε τρώγαμε τα ψάρια. Τον έβλεπα ότι είναι ερωτευμένος… Δεν ήθελε να ακούει για την Κάλλας, μιλούσε μόνο για τη μητέρα του».\nΠαράλληλα, Ζωζώ Σαπουντζάκη παραδέχτηκε ότι ο Σταύρος Νιάρχος τής έστελνε λίρες μέσα σε ένα κουτί από σπίρτα και της ζητούσε να πει τα τραγούδια που ήθελε. Μάλιστα, είπε πως δεν είχαν καμία σχέση μεταξύ τους ο Αριστοτέλης Ωνάσης με το Σταύρο Νιάρχο. «Ο Ωνάσης ήταν γλυκός, πολύ απλός. Ο Νιάρχος ήταν μόνος σε ένα τραπέζι….», δήλωσε μεταξύ άλλων.


Στη νέα συλλογή του Calvin Klein ανακαλύψαμε όλα όσα θα φορέσεις εκεί που σκάει το κύμα. Η άνεση, ο μινιμαλισμός και η διαχρονικότητα είναι ο κοινός παρονομαστής τους.\nΣτο νησί ή το βουνό; Με αυτοκίνητο, πλοίο ή αεροπλάνο; Στο χωριό ή σε κάποιον γνώριμο ή μήπως άγνωστο προορισμό; Ό,τι και αν σημαίνουν για σένα οι καλοκαιρινές διακοπές, ένα πράγμα έχει σημασία: να απολαύσεις την κάθε τους στιγμή, να ξεφύγεις έστω και για λίγο από την καθημερινότητα, να γεμίσεις μπαταρίες. Να είσαι ξέγνοιαστος και άνετος. Για το πρώτο, δεν μπορούμε να σε βοηθήσουμε. Για το δεύτερο, έχουμε κάποιες καλές ιδέες.\nΈνα από τα πράγματα που σου αρέσουν στις διακοπές είναι ότι μπορείς να κυκλοφορείς από το πρωί μέχρι το βράδυ με ένα T-shirt, ένα μαγιό και ένα τζάκετ που σχεδόν πάντα χρειάζεται όταν δύσει ο ήλιος. Να ντύνεσαι απλά και άνετα. Γι’ αυτό, φέτος μην κάνεις το λάθος που έκανες πέρυσι. Γέμισε τη βαλίτσα σου με τα απολύτως απαραίτητα. Με ρούχα που προσφέρουν άνεση, χωρίς όμως να χάνουν σε στυλ και κομψότητα.\nΣτη νέα συλλογή Calvin Klein για τη σεζόν Καλοκαίρι 2021 ανακαλύψαμε ακριβώς αυτά που θα φορέσεις εκεί που σκάει το κύμα. T-shirts, τζην παντελόνια και τζάκετ, ποιοτικά μαγιό, αθλητικές βερμούδες, ελαφριά φούτερ. Κάποια από τα βασικά ρούχα κάθε αντρικής, καλοκαιρινής γκαρνταρόμπας.\nΟ μινιμαλισμός, η διαχρονικότητα και το comfy style είναι τα τρία κύρια χαρακτηριστικά τους, που τα καθιστούν όχι μόνο ευκολοφόρετα και εύκολα στους συνδυασμούς, αλλά και κομμάτια που θα αναδεικνύουν για μια ζωή την γκαρνταρόμπα σου.\nΟι γραμμές τους είναι κλασικές, ενώ χρωματικά κινούνται στα all time classic λευκά και μαύρα μονοπάτια του brand, αλλά και στις πάντα επίκαιρες pastel και neon αποχρώσεις.\nΤο εμβληματικό logo του Calvin Klein είναι εκεί, άλλοτε για να στολίζει με διακριτικό τρόπο ένα λευκό T-shirt και άλλοτε για να δημιουργεί ένα ιδιαίτερο print σε ένα μαγιό.\nΌποιο κι αν είναι το στυλ σου, η νέα συλλογή του Calvin Klein το καλύπτει. Προσφέρει διαχρονικότητα και κομψότητα με ένα σύγχρονο twist για τις πιο stylish καλοκαιρινές βουτιές και βόλτες στις διακοπές σου.\nΌλα τα κομμάτια της νέας συλλογής Calvin Klein θα τα βρεις στο Golden Hall και το The Mall Athens.


Peiraika Monopatia - Σηράγγειο\nΣτη ΝΔ πλαγιά του λόφου της Μουνιχίας έχει βρεθεί επίσης το ιερό του Ασκληπιού, που λατρευόταν, όπως συνήθως, μαζί με συναφείς θεραπευτές θεούς, όπως οι κόρες του Ιασώ, Ακεσώ, Πανάκεια και Υγεία, ο Απόλλων, ο Ερμής κλπ. Ίσως στο ιερό του Ασκληπιού να ανήκει και το γνωστό βαλανείο Σηράγγειο, (σπηλιά του Παρασκευά), δηλαδή το συγκρότημα λουτρών μέσα στην τεχνητή σπηλιά, που βρίσκεται πίσω από την παραλία τα Βοτσαλάκια.\nΤο σπήλαιο αυτό είχε πολλά υπόγεια διαμερίσματα, κατασκευασμένα με αρκετή δεξιοτεχνία. Το Σηράγγειο, κατά μία εκδοχή θεωρείται ως Ασκληπιείο του Πειραιά, το υπόγειο αυτό κατασκεύασμα μέσα σε βράχους, της Καστέλας. Αποκαλύφθηκε, κατά τον Χρ. Πανάγο, το 1897 και, κατά τον Γ. Ζαννέτο το 1894.\nΤο φυσικό «κοίλωμα» του Σηραγγείου προϋπήρχε αλλά αξιοποιήθηκε, με την εκτέλεση ορισμένων έργων από τους Μινύες. Η στοά του εισχωρεί 12 μέτρα μέσα στο βράχο, κάτω από τη λεωφόρο Φαλήρου (Βασ. Παύλου). Αν και δεν έχουμε θετικές πληροφορίες για το σκοπό, για τον οποίο κατασκευάσθηκε, πιθανολογείται ότι ήταν ιερό, αφιερωμένο στον τοπικό ήρωα Σήραγγο πληροφορία από διαδίκτυο.\nΤο Σηράγγειο, κατά μία εκδοχή θεωρείται ως Ασκληπιείο του Πειραιά, το υπόγειο αυτό κατασκεύασμα μέσα σε βράχους, της Καστέλας. Αποκαλύφθηκε, κατά τον Χρ. Πανάγο, το 1897 και, κατά τον Γ. Ζαννέτο το 1894. Το φυσικό «κοίλωμα» του Σηραγγείου προϋπήρχε αλλά αξιοποιήθηκε, με την εκτέλεση ορισμένων έργων από τους Μινύες. Η στοά του εισχωρεί 12 μέτρα μέσα στο βράχο, κάτω από τη λεωφόρο Φαλήρου (Βασ. Παύλου). Αν και δεν έχουμε θετικές πληροφορίες για το σκοπό, για τον οποίο κατασκευάσθηκε, πιθανολογείται ότι ήταν ιερό, αφιερωμένο στον τοπικό ήρωα Σήραγγο.\nΘεωρείται ότι στους ιστορικούς χρόνους δεν αποκλείεται να χρησιμοποιήθηκε ως ασκληπιείο και ως «Πορφυρείο», για την κατεργασία των πολλών πορφυρούχων κοχυλιών που αφθονούσαν στην Πειραϊκή ακτή. Αργότερα, πάντως και ως τους ρωμαϊκούς χρόνους στο Σηράγγειο λειτούργησε «βαλανείο» (δημόσιο λουτρό) και τότε κατασκευάστηκαν τα δύο ψηφιδωτά που υπήρχαν εκεί και, κατά περίεργο τρόπο, εξαφανίστηκαν στην περίοδο της Δικτατορίας (1967 - 1974). Ακόμη μέσα εκεί υπήρχε ένα ηρώο, δυο πανάρχαιοι τάφοι, και τα δύο ψηφιδωτά, ένα που παρίστανε το Σήραγγο σε άρμα, και ένα τη Σκύλλα. Μέσα στο σπήλαιο βρέθηκε και βωμός του Αποτρόπαιου Απόλλωνα.


ΗΜΕΡΗΣΙΑ ΠΙΕΡΙΑΣ: Κακάο: Τέσσερις λόγοι για να το βάλεις στη διατροφή σου\nΜόλις μία κουταλιά της σούπας σκόνη κακάο χωρίς ζάχαρη παρέχει 3-9% της συνιστώμενης ημερήσιας πρόσληψης σιδήρου, μαγγανίου, μαγνησίου και ψευδαργύρου. Εκτός από τη μεταφορά του οξυγόνου, ο σίδηρος βοηθά την παραγωγή ερυθρών αιμοσφαιρίων και είναι ζωτικής σημασίας για το ανοσοποιητικό σας σύστημα. Το μαγγάνιο είναι ένα συστατικό των χόνδρων και των οστών, που βοηθά στο μεταβολισμό των ενζύμων και των θρεπτικών συστατικών. Το μαγνήσιο βοηθά στη διατήρηση της ενέργειας και ενός φυσιολογικού καρδιακού ρυθμού. Ο ψευδάργυρος είναι ζωτικής σημασίας για την παραγωγή και την ανάπτυξη νέων κυττάρων και τα κύτταρα του ανοσοποιητικού συστήματος. Χωρίς αρκετό ψευδάργυρο, ο αριθμός των κυττάρων που καταπολεμούν βακτήρια μειώνεται και σας κάνει πιο ευάλωτους σε ασθένειες..onmed.gr


Η ΒΙΩΣΙΜΗ ΑΝΑΠΤΥΞΗ ΕΙΝΑΙ ΠΟΛΙΤΙΣΜΟΣ: Αθήνα τον Αύγουστο: σαγηνεύει με την έρημη ομορφιά της...\nΑθήνα τον Αύγουστο: Τα φανάρια στο δρόμο αλλάζουν χρώματα άδικα. Ελάχιστα αμάξια κυκλοφορούν...\nΑθήνα 13 Αυγούστου, μεσημέρι ..\nΟδός (ίσως ονείρων) Ακαδημίας: 1 -2 περαστικοί εδω κι εκεί περπατούν κουρασμένα και βαριά.\nΟι λιγοστές πια χλιδάτες βιτρίνες κρυμμένες πίσω από στιβαρά σιδερένια ρολά αφαιρούν την όποια αισθητικη ή.. γκλαμουριά τέλος πάντων!\nΤα φανάρια στο δρόμο αλλάζουν χρώματα άδικα. Ελάχιστα αμάξια κυκλοφορούν.\nΛίγο πιο μέσα στην οδό Μαυρομιχάλη ένας άντρας ταλαίπωρος σιχτιρίζει την τύχη του και την ηρωίνη, ενώ την ίδια ώρα ισιώνει- με μια τηλεκάρτα πάνω στο μαρμάρινο γιαλιστερό σκαλί δικηγορικού γραφείου- μια ακόμη"γραμμούλα"...\nΣτην επόμενη γωνία ένας “κουστουμάτος” στρίβει περπατώντας βιαστικά κάτω απο τον καυτό ήλιο κρατώντας ένα ωραιότατο back pack. Η γκριμάτσα που έχει στο πρόσωπό του μαρτυρά τη δυσοσμία των κάδων και όχι μόνο σ’ αυτή τη γωνιά.\nΚάποιοι κοιμούνται ακόμα τα βράδια εκεί! Τους μαρτυράει πρώτα η μυρωδιά απόπατου που αν την αντέξεις και κοιτάξεις καλύτερα θα δεις ένα δυο μπουκάλια νερό μισο-άδεια και κάποια σακούλα γεμάτη, ο θεός ξέρει με τι!\nΟι φιλόζωοι ξέρουν καλά πως το καλοκαίρι αυτό που λείπει στα αδέσποτα περισσότερο απο κάθε τι είναι : Το νερό!!\nΈνα νεαρό ζευγάρι περιδιαβαίνει νοχελικά , τους περιμένει παρέα και φρεντακι λιγο πιο πάνω στην πλατεία.\nΜια θεούσα... μα πως ξεχωρίζουν ! σχεδόν σαν τις μουσουλμάνες κι ας μη φοράνε μπουρκα ... Μαλλι γρίζο - άβαφτο (Θεός φυλάξοι!!) - πιασμένο σε ενα χαμηλό κότσο πισω στο σβέρκο. Πουκάμισο μακρυμάνικο φυσικά κατακαλόκαιρο και φούστα με πιετα λιγο πάνω απο τον αστράγαλο.\nΟλα στις “αποχρώσεις του γκρί...” Χιούμορ;;!! μπορεί ναι μπορεί και όχι..!\nΗσυχία... Σχεδόν νέκρα!\nΤώρα που είμαστε λίγοι, φαινόμαστε...\nΕίναι άραγε ο θόρυβος που κουκουλώνει κ ενώνει τόσο επιτυχημένα τις μεγάλες αντιθέσεις της πόλης μας ;\nΕίναι αυτή -η εφεύρεση του πολιστισμού μας- το στρες που το κάνει;\nΚουκουλώνει μόνο τις αντιθέσεις της πόλης..... ή μήπως και τις δικές μας ;\n[από την Χριστίνα Μαραγκού]\nΑθήνα τον αύγουστο: μόνη κι άσκημη...\nΕτικέτες Αθηνα, Αθήνα μονΟΙ κ ερημΟΙ, Αθήνα τον Αύγουστο, Μαραγκού Χριστίνα\nΛογοτεχνικό αλλά συνάμα και ρεαλιστικό. Δίνει μια εικόνα της, λόγω εποχής, αρεοκατοικημένης Αθήνας όπου προβάλλονται και φαίνονται τα προβλήματά της. !!!\nΤρί Αυγ 14, 10:27:00 μ.μ. 2018